text:
WILLEMTAD.- Un desaroyo hopi interesante ta ku Refineria Isla PDVSA a risibí su promé barku ku produkto, despues ku ConocoPhillips a pone beslag riba tur propiedat di PDVSA na Kòrsou tambe. Ta trata di e barku “Navigator Virgo” ku a yega Kòrsou ku kargamentu di gas Isobutaan.
Esaki ta un produkto importante pa e refineria. Ta usa Isobutaan den e proseso di alkilashon pa traha komponente pa produsí gasolin. E barku a yega djamars den oranan di mèrdia i a mara na un di e jettynan di refineria.
Mei di e aña aki tabata e último bia ku Refineria Isla a haña niun produkto pasobra ConocoPhillips. Na mei ConocoPhillips a logra, pa medio di un desishon di korte, pa pone beslag riba propiedatnan di PDVSA pa asina kobra e 2 miar dòler ku e kompania a gana den un kaso di arbitrahe kontra di PDSVA. No solamente Kòrsou pero tambe Boneiru a sufri hopi bou di e desishon aki. Vários barku a yega Kòrsou pero no por a drenta haf pa deskarga produkto pasobra mesora deurwaarder lo a pone beslag. Te siman pasa e preokupashon tabata grandi pa produkshon di produktonan petrolero mirando ku refineria Isla no a haña krudo for di mei. E speransa tei awor ku Refineria Isla a haña e promé barku ku gas.


c: text/html

text:
Den e ‘barionan pober’, esta, e áreanan kaminda relativamente hopi hende ta biba den pobresa, salú, estilo di bida i uso di servisio di kuido di e habitantenan ta un poko ménos faborabel kompará ku poblashon di Kòrsou den su totalidat. Sinembargo, ora parti e barionan pober den kuater área geográfiko i kompará esakinan ku otro, por mira diferensia grandi entre e áreanan akí i pa kada un tin sierto punto ku ta rekerí atenshon. Por ehèmpel, e habitantenan di e áreanan mas pober ‘leu for di sentro’ tin mas problema ku sangura, djaka i raton kaminda nan ta biba, i ta mas difísil pa nan yega hospital i poli denter di 30 minüt. Den e barionan mas pober di Willemstad p’ariba di brùg, e habitantenan ta huma mas, ta usa mas soft drugs, ta bisa mas frekuentemente ku nan tin (síntoma di) enfermedat transmití pa sangura i ta sinti ku nan tin ménos apoyo sosial. Den e barionan mas pober di Willemstad p’abou di brùg, e habitantenan tin mas molèster di holó malu i kontaminashon di aire ku ta bini di e área industrial di Schottegat i ta bisa mas frekuentemente tambe ku nan tabatin asma i alergia den e 12 lunanan promé ku e entrevista. Den e ‘barionan di pueblo’, ta mas frekuente pa e habitantenan inhalá huma di tabako ora otro hende ta huma den kas, nan tin mas limitashon di moveshon, tin mas molèster di zonido kaminda nan ta biba i ta sinti mas tantu ku, pa motibu finansiero, ta difísil pa nan optené kuido dental.
Por haña e resultadonan akí i hopi mas den e di dos publikashon di Enkuesta Nashonal di Salú 2017, e informe temátiko SALÚ, ESTILO DI BIDA I USO DI SERVISIO DI KUIDO DEN E BARIONAN POBER. Den e informe akí, Volksgezondheid Instituut Curaçao (VIC) ta duna un bista aktualisá di algun diferensia di estado di salú ku ligá ku faktor sosioekonómiko ora kompará poblashon di Kòrsou den su totalidat ku e habitantenan di e barionan mas pober (kaminda mas ku 30% di e kasnan di famia ta biba bou di nivel di pobresa). Di e manera akí, e informe akí ta ofresé punto ku por sirbi komo referensia pa formulá i evaluá maneho ku ta basá riba evidensia ('evidence-based') i dirigí riba bario.
E informe temátiko SALÚ, ESTILO DI BIDA I USO DI SERVISIO DI KUIDO DEN E BARIONAN POBER a keda presentá na Minister di Salubridat Medio Ambiente i Naturalesa, Sra. Suzanne Camellia-Römer, dia 24 di ougùstùs último. E informe i e publikashonnan anterior di VIC ta optenibel den formato digital aki.

robotstxt: allowed

filter: keep


text:
SANTA CRUZ – Surpise Bombers ta conoce su promer victoria di campeonato ganando di San Nicolaas Unforgettable 12-0. Patrick Tula van Heiningen a tira un one hitter riba e muchanan di Andy Young. Edward “Gordo” Cannister a bai di 2-2 empuhando 3 careda pa yuda su equipo. Pitcher ganador a resulta Patrick Tula van Heiningen y perdedor Randolph Berry. Mihor bateador pa Surpise Bombers : Edward Cannister 2-2, Icho Matos 1-1 y Richard Nun Flanegin di 4-3. Mihor bateadornan pa San Nicolaas Unforgettables tabata Renato Rasmijn di 1-1.
Box score R H E
Surprise Bombers 12 12 1
San Nicolaas Unforgettables 0 1 6
Despues de Spuiters di Henk Arnold ta kibra invicto di Brazil Leftovers 4-2. Tanto Greg Paulina y Frenk Kock a duna tremendo espectáculo di pitcheo cubriendo henter e ruta, cu Greg Paulina saliendo pitcher ganador. Mihor bateadornan pa Spuiters tabata : Ludwin Dabian y Aldrick Loopstok di 3-2 y Wilfrido Kock di 1-1. Mihor bateadornan pa Brazil Leftovers tabata Carlos Gumbs 1-1. Antonio Mingo y Giovanny Lane di 3-1 cada uno. Pitcher ganador a resulta Gregory Paulina y perdedor Frenk Kock.
Box Score R H E
Spuiters 4 7 0
Brazil Leftovers 2 3 2
Siguiente weganan ta diasabra 23 april 2016
1.00 pm Spuiters v/s San Nicolaas Unforgettables
3.15 pm Brazil Leftovers v/s Atco /Richmond
Comicion kier hasi un apelación na e mayornan di nos Little Leagernan pa después cu nan caba cu nan wega pa si por trecenan bin wak e weganan aki cual ta dedica especialmente pa nan bin conoce e idolonan di antaño y aparte cu e fanatico ta hanjando bon wega y rápido pa mira. Bo ta invita un biaha mas diasabra awor na Crismo Angela/Nady Croes Ballpark.


text:
- prueba di identificacion valico, sea cedula, paspoort of rijbewijs;
- si ta trata di hende, por fabor trece mas tanto cu ta posibel e datonan personal, manera potret, di e testigonan y of sospechoso(nan);
- si ta trata di vehiculo, por fabor trece e papelnan valido (prueba di seguro), prueba di keur of prueba di belasting) y tambe potret, recibo, contract por escrito etc y ademas tur loke por yuda duna un bista mas cla di e situacion;
- si ta trata di otro propiedad, por fabor, trece recibo, contract por escrito y tambe potret y lo demas;
- trece tur loke por yuda duna un bista mas cla di e situacion.
Haci denuncia na polis
Descripcion
Si bo a bira victima di un delito, ta recomendabel pa haci un denuncia mas rapido cu ta posibel na e warda di polis mas cerca. Por fabor no bay na e warda di polis mas cerca di bo cas. Nan lo mandabo na e warda di polis cu ta keda den e districto na unda e delito a tuma luga.
Door di haci denuncia y raporta delito, polis ta haya un miho y mas lihe bista riba criminalidad y polis por traha na un forma mas dirigi y efectivo. Door di haci denuncia abo como ciudadano ta duna un aporte na un Aruba mas sigur.
Tambe t’asina cu e compania di seguro lo no trata bo claim si bo no a haci denuncia na polis. Si por ehempel despues bo haya bo pertenencianan den poder di otro persona, e ora ey e polis no por haci nada contra e malhechor si bo no a haci denuncia.
Unda pa pidi'e? / Mas informacion na
Por haci denuncia na diferente manera:
- Via telefon. Si ta trata un caso di urgencia por haci e denuncia na e Centrale Post di Polis, via e number 100. Den un caso no urgente por yama tur districto via nan number gratis di tres cifra (tambe ora cu bo cel no tin carchi);
- door di acerca un agente policial riba caya;
- na e bali di e diferente wardanan di polis, cu ta situa den e diferente districtonan, entre otro:
- CPA Politiewacht Noord (Shaba)
- CPA Polis di Bario Jaburibari
- CPA Polis di Bario Piedra Plat
- CPA Politiewacht Sta Cruz (Macuarima)
- Post di polis Savaneta (Brigada di Motor)
- CPA Politiewacht San Nicolaas
- CPA Polis di Bario Simeon Antonio
- CPA Politiewacht Oranjestad
- CPA Polis di Bario Dakota
- CPA Strandpolitie
- CPA Jeugd- en Zedenpolitie (Balashi)
- Polis Maritimo (waf)
- Via telefon. Si ta trata un caso di urgencia por haci e denuncia na e Centrale Post di Polis, via e number 100. Den un caso no urgente por yama tur districto via nan number gratis di tres cifra (tambe ora cu bo cel no tin carchi);
Cuanto tempo ta dura pa hay'e?
- e duracion pa haci denuncia por varia door di diferente circumstancia, manera e cantidad di agente policial na warda, e cantidad di hende cu ta warda pa haci denuncia y tambe con complica e caso ta. Esaki por dura mas o menos entre trinta (30) minuut y dos(2) ora;
- e duracion pa e resultado di e investigacion por varia entre un par di ora y eterno (den e caso di un malhechor desconoci y falta di pista pa por sigui cu e investigacion).
Kico mi tin di hiba cu mi?
Zie ook


text:
Debi na e generosidad di e programa special di e organisacion: Caribbean Cable and Telecommunications Association (CCTA), Fundacion pa Hende Muher den Dificultad a ricibi e suma di $1,000 como donacion pa e shelter. Fundacion pa Hende Muher den Dificultad a keda nomina pa ricibi e donacion aki door di SETAR, cu ta un miembro di CCTA.
Fundacion pa Hende Muher den Dificultad a keda scohi pa ricibi e donacion aki, debi na e servicio y asistencia exepcional cu ta brinda e hende muhernan den difultad den comunidad di Aruba.
Sra. Ronica Moore-Lopez, Sector Manager di Asuntonan Comercial di SETAR a haci entrega di e check den nomber di CCTA y SETAR.
"Ta un gran placer pa mi haci e donacion aki, paso mi sa cu e ta bai keda utilisa pa yuda hende muhernan den dificultad y muchanan desafortuna den nos comunidad.”, asina Sra. Moore- Lopez a bisa na e ocasion aki.
E programa di caridad pa comunidad aki di CCTA a keda estableci desde 1993, y a duna durante añanan cu a pasa, mas di $311,000 bek den comunidadnan den Caribe. Nan budget di donacion ta $10,000 pa aña. Pa 2017, 10 organisacion den Caribe a keda selecciona, cual cada un a ricibi $1,000. Fundacion pa Hende Muhernan den Dificultad na Aruba a cai den e seleccion aki. Riba e potret por mira Sra. Silvia Magaly Maduro, coordinadora di Fundacion pa Hende Muhernan den Dificultad recibiendo e check for di Sra. Ronica Moore-Lopez di SETAR.


text:
Organismo
en biologia, un organismo es el proceso mediante el cual un animal se repruduce individual, o de otra palabra un ser Vivo, con un metabolismo (manera un animal, un mata, un beschim (fungus), of un bacteria). Una definicion mas completa de un organismo es lo siguente, un ser vivo es un conjunto de atónomos y moleculas que forman una estructura material hopi organisa y complica, una onda en su sistema de comunicacion molecular que interviene, cu ta relaciona nan mes cu e ambiente pa medio di un intercambio di materia y energia den un forma ordena y cu tin e capacidad di cumpli cu e funcionnan basico di bida.
E funcionnan basico di bida cu un organismo mester cumpli cune pa por mantene nan existensia ta:
- Nutricion/alimentacion; tur organismo mester alimenta nan mes, den otro palabra, nan mester por absorbe materialnan rond di nan cu ta necesario pa sostene nan bida.
- Crecemento/desaroyo; tur organismo mester por crece of desaroya.
- Relaciona/reactiona; tur organismo mester por sikiera den un forma, reaciona na stimulonan.
- reproduccion; tur organismo mester por hasi reproduccion possibel di tal manera cu e sernan bibo por actua y funciona pa nan mes sin perde nan nivel strucural te ora nan muri.
- Mantenecion; tur organismo mester por mantene nan structura completo stabil pa asina nan por keda bibo.
95% di materia cu sernan bibo ta forma di dje, ta consisti di cuatro atoom-nan: karbon, hidrogeno, oxigeno, y nitrogeno.


text:
TELENOTICIA 29 NOV 2017
Gobierno di Aruba a anuncia cu dia di e entiero di e dos rumanan Frans, lo ta un dia di Luto. Pa hopi anja inversionan a wordo haci pa enbeyecimento di infrastrucutra y a lubida riba e ser humano.
TELENOTICIA 28 NOV 2017
Aruba a wordo conmovi un bez mas cu e ruman di Roshandoh cu tawata perdi a wordo haya morto, dera den un area publico. Caso di e dos muchanan esta Rishandro y Roshandrik cu a fayece pa maltrato. [...]
BOLETIN EXTRA MUCHA PERDI HAYA MORTO
Ministerio Publico a duna ultimo informe tocante e caso di e mucha perdi Roshandrick Eugene Frans.
E Buki di Sinterklaas
Abo kier bin gosa huntu cu Sint y Piet durante E Buki di Sinterklaas? Pasa busca bo carchi pa solamente Afl. 5,- na Telearuba!!
TELENOTICIA 27 NOV 2017
Tur scol na Aruba a tene 1 minuut di silencio pa e fayecimento lamentabel di Rishandroh Anastacia. Minister di Husticia a anuncia un noticia alentador cual ta cu a reanuda e buskeda di e ruman.
Magia di Pasco
Awe Magia di Pasco lo ta LIVE for di Setar NV. Sintonisa TeleAruba 9.10 PM. Magia di Pasco
TELENOTICIA DIADOMINGO 26 NOV 2017
Minister di Husticia di prome instante caba tawata informa su mes y a reuni cu cuerpo policial ariba e caso lamentabel unda cu un mucha a perde su bida pa motibo di maltato. Vocero Policial ta [...]


text:
ORANJESTAD (AAN) – E homber Dominicano biba na Aruba O. (26), ta para riba cu e no tabatin relacion sexual cu e mucha muher y mas ainda e ni conoce e mucha muher. Fiscal ta haya O. culpable y a exigi 28 luna di prison di cual 9 luna ta condicional cu un tempo di prueba di 3 aña.
VIOLA MUCHA MUHER
Fiscal a acusa O. cu riba 21 September 2016, el a viola un mucha muher entre 12 aña.
Hues a bisa cu segun e procesverbaal di Polis, e omo di e victima a declara cu e mucha a bin serca dje na yoramento. E mucha a conta su omo, cu el a wordo busca na biblioteca pa e homber O. den un Van color di oro y nan a bay na un apartamento, caminda e mester a haci sex cu O. y un otro homber N.
E omo a bisa e mama y e mama bay haci denuncia. Parce cu hasta e otro homber, lo a filma e relacion. E victima mes a bisa cu el a bay biblioteca y a conoce O. via facebook. Segun e mucha, O. tabata sa cu e mucha tabatin 12 aña y cu O. a bay busk’e na biblioteca pa tin relacion sexual cun’e. E mucha a bisa cu e homber O. y N. a tene relacion cun’e. Segun mucha no ta promer biaha cu e tin relacion cu O. Promer biaha O. lo a bay cun’e caba y cu O. lo a menaza cu un arma. Segun e mucha el a pidi O. pa stop pero O. a sigui.
SOSPECHOSO TA NENGA
- a bisa Hues cu e no conoce e mucha. El a bisa cu el a compronde cu e mucha y su mama, ta cliente di su mama cu tin un beauty salon y cu e no sa nada di loke e mucha a bisa. Hues a puntra O. tocante e Van color di oro. E sospechoso a sigui bisa Hues cu e Van color di oro en realidad no ta di dje sino di un Colombiano y el a registra e Van riba su nomber. Pero e Van tin basta tempo para.
Hues a remarca cu na Polis, O. a bisa cu e no tin un Van. Segun O. e tabata hopi nervioso pa e acusacion falso contra di dje pero awor den Corte e ta bisando e berdad.
Hues a puntra O., con e mucha conoce O. y O. no. Segun O. nan ta bay na e beauty salon di su mama pero e ta biba patras. O. ta para riba cu e no conoce e mucha. Hues a remarca con e mucha por bay duna declaracion contra O. di e forma aki si e no conoce O.
Hues a bisa cu tin dos otro mucha muher tambe a declara contra O. Segun O. un di e muchanan e conoce. Hues a bisa cu un di e muchanan ta bisa cu na 2015 el a wordo abusa tambe door di e O. Segun O. esey no por ta asina pasobra desde 2013 e ta biba cu su acompañante y nan tin dos yiu.
Hues a remarca cu tin tres mucha muher ta declara contra O. y O. ta para riba cu no ta berdad. Ta asina cu desde 22 April 2017, O. ta sera.
EXIGENCIA FISCAL
Fiscal a bisa cu hopi biaha den casonan di abuso sexual tin e declaracion di e victima contra e declaracion di e sospechoso. Fiscal ta haya cu den e caso aki e ta un poco mas facil. El a mustra riba declaracion di e victima, su omo y su mama. Ora e mucha a bisa su omo, e tabata hopi emociona. E mucha ta bisa cu ta O. y O. ta bisa cu e no conoce e mucha. Esaki ta sorprende Fiscal.
Na opinion di Fiscal, O. no por splica pakico e mucha ta acus’e. Esaki ta incomprendibel. Fiscal a bisa Hues cu e ta haya cu O. ta gaña riba e Van color di oro. Promer e ta bisa cu e no tin un Van color di oro y den Corte e ta bisa cu e Van ta di un conoci Colombiano.
Fiscal a sigui bisa cu ariba dje tin declaracion di dos otro mucha cu ta caba convence Fiscal cu O. ta culpable di a viola e mucha muher.
Fiscal ta di opinion cu O. lo tin e costumber di tene relacion cu muchanan entre 12 y 13 aña. Fiscal ta considera esaki un situacion di “lover boy”. El a bisa cu no por prueba cu O. lo a forza e mucha pa tene relacion cu un otro. El a pidi Hues pa declara O. liber pa e acusacion aki.
Fiscal ta haya cu mester exigi castigo pisa pa mustra O. cu e no por tin relacion sexual cu mucha menor di edad. El a exigi 28 luna di prison di cual 9 luna ta condicional y un tempo di prueba di 3 aña.
DEFENSA
Abogado mr. Mohamed ta haya cu no por prueba cu O. a abusa di e mucha y mester declara O. liber.
E abogado a menciona un sentencia di Hulanda caminda ta mustra cu no por bay tras di declaracion di solamente un persona so sino mester busca pruebanan di sosten. Mester busca otro fuentenan. Na opinion di e abogado, e declaracion di e omo y e mama ta basa riba loke e mucha a conta nan.
El a mustra cu e mucha promer ta bisa loke a sosode na biblioteca pero despues ta bisa cu a sosode mas biaha den auto di e mama di O. y cu esaki bou menaza di arma. E abogado a remarca cu e tempo ey, ningun hende a ripara cu e mucha tabata spanta y cu ta promer biaha cu e ta tene relacion sexual.
E abogado a sigui bisa cu e mucha mes ta bisa cu e tabata haci’e pasobra e tabata haya “leuk”. No a papia ningun momento di menaza. E abogado a remarca cu ta straño cu un persona cu a wordo menaza cu arma, di su mes ta bay busca contacto cu e persona bek y ta bay tene relacion sexual atrobe.
Hues a cera tratamento di e caso y a bisa cu e ta bay studia e caso bon. Hues a bisa cu dia 10 di November 2017 lo por spera sentencia.


text:
Executive Exotic Private Jet Charter Fort Myers, Cape Coral, Naples, Florida Avion di e Grupo di Hür Banda Mi ta telefon 877-941-1044 for empty leg Air Flight service Aerospace Aircraft transportation charters for lease in Ft Myers for corporate business, reunion speshal òf personal den e último menos di aserkamentu di fin di siman spesial telefon 877-941-1044 na e momento di e dòbel di kita e flornan marcia pasahero habri pa kabes konstrukshon.
E personanan ku bula den promé klase òf klas basis ta kuminsá awor ta je privá karta manera un forma di un biaha na e tempu ku ta kaba ku ta largu di e aeropuertonan. Manera e ehekutivo di empeñonan ta ta cada buska okashon hiba su negoshi na e siguiente nivel. Time is money for them. Ta hasi, wasting a minute may tantamount to a loss of thousands of dollars for a busy executive in the corporate world.
Lista Di Sirbishi Ku Ta Ofrece
Pa Medio Di Midí For Di Un Je Privá Charter
Bashí di e firma di un Je Privá Charter
Ease and time saving are towed of soaring in an elite rental jet of the very most significant benefits. Busy executives and individuals desire personal jets given that they do not have to stay in long lines at the airport check in TSA security checkpoints and displays if they hire a private plane in Fort Myers, Florida.
With an airplane rental company, you may travel for a time and at one hour which can be handiest for you. These rent companies offer solutions to many domestic and little airports on the planet where traditional airlines don't fly. Which suggests you are avoiding the terrain- headaches and bound setbacks of commercial airline travel? This translates into great regional flexibility. You can get a charter flight out or into of a host of various airports that are convenient, including Florida County - all of these airports are used to daily charter departures and arrivals. They offer great flexibility when traveling for business needs.
We also provide lease airplane service, bo por utilidat pa bai na unda bo kier ta privá ku e personanan ku ta deseá òf na un bunita sensibel na e reunion di negoshi. We understand that families and business people need to move from one place to another without necessarily having to incur too much cost. If efficiency comforts and speed is top on your list, you may want to travel using a Private Jet Charter Flight From or To Fort Myers, FL by give us a call at 877-941-1044.
If you take enough time does some basic research and to check around you, you will discover that you have some truly affordable possibilities once you learn how to locate them. E karta ta di mes ainda ta akumulá accijns di gastunan pa biahe di kuminsamentu di skol nobo na het di kas. E bashí habri riba firma e restorá ta accesibel abou na e destruí e lugá un biaha ku e je privá na keda vakantie.
E tin beneficio si e vaye ku un grupo di ehekutivo i nesesidatnan di mas grandi di atraves pa transporte di e deseá na. E artíkulo di lujo ta pertenesé na e tipo di avion no ta esnan ku bo por kumpra lihé. Ta e edison limita di mihó markanan di lujo.
For Iets, FL 33913
Ft Iets, Lehigh Acres, Estero, Alva, Bonita Springs, Felda, North Fort Myers, Fort Myers Beach, Cape Coral, Naples, Immokalee, Label, Saint James City, Sanibel, Vanderbilt Beach, Punta Gorda, Bokeelia, Captiva, Homeland, Palmdale, Port Charlotte, Copeland, Boca Grande, Menos, Marco Island, Maar Have, Placida, Rotonda West, Fort Ogden, Goodland, Nocatee, El Jobean, Murdock, Clewiston, Englewood, North Port, Orkidia, Verleden Kita, Chokoloskee, Lake Placid, Inecia, Loke Fabor, Nokomis, Parti Sùit Di E Bahía Na, Nativo, Na, Hopi, Osprey, Sarasota, Myakka City, Lorida, Okeechobee, Bradenton, Tallevast, Oneco, Longboat Key


text:
awe24.com tin razon!, Banco Central di Aruba ta informa publico riba biyete falso di 100 florin
Banco Central di Aruba ta informa publico riba biyete falso di 100 florin
Banco Central di Aruba (BCA) pa medio di e comunicado aki ta informa e publico en general cu recientemente a constata cu tin biyete falso di 100 florin den circulacion. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
1. Por nota cu tur biyete falsifica haya te awor ta visibelmente falso. E biyetenan falso ta copia riba un papel di calidad inferior y e colornan tambe ta di un calidad inferior.
2. E biyetenan falso no tin number di serie.
3. E biyetenan falsifica aki no tin e watermerk di electrotype y no por wak e logo di BCA den e watermerk. Ora tene e biyete contra luz mester bira visibel e dibuho di e Watapana/Dividivi den tononan cla y scur den e papel. E Watapana/Dividivi riba e biyetenan falsifica ta imprimi directamente riba e papel, y door di esei e tononan cla y scur no ta visibel.
4. E folie di plata ariba e biyete falso no ta optimalmente lombrante ni visibel.
5. E hilo di seguridad na e banda dilanti di e biyete ora bo tene contra lus no ta bira visibel manera ta e caso den e biyete legitimo.
Conforme articulo 19 inciso 1 di “Landsverordening regeling geldstelsel” (Lrg) (AB 1991 no. GT 34) cualkier persona cu tin sospecho cu e biyetenan ta falso ta obliga pa inmediatamente trece nan na BCA pa verifica e autenticidad.
Conforme e ‘Wetboek van Strafrecht’ di Aruba persona (nan) haya culpabel di falsificacion di biyetenan di florin por haya un sentencia penal di maximo nuebe aña di prison.
Foyeto tocante e caracteristicanan di autenticidad di e biyetenan di florin ta obtenibel na Banco Central di Aruba y ariba e website di Banco Central di Aruba (www.cbaruba.org), como tambe na tur banco comercial. Pa mas informacion of pa organisa sesion special di informacion por tuma contacto cu departamento di Kas & Kluis di Banco Central di Aruba na telefon 525-2139 / 525-2141.


text:
Jossy Kock di DOW ta splica con e procedura di seleccion di personal pa traha durante e periodo di Carnaval a bay:
Comienso di luna di November a saca un lista di personanan cu ta dispuesto pa traha durante periodo di Carnaval. E lista aki a wordo cera na cabamento di November y asina internamente a evalua tur persona cu a inscribi pa traha durante e periodo di Carnaval. Durante di e proceso di evaluacion ta tene na cuenta con e persona a traha durante henter aña, pa cual nan ta haya cierto puntuahenan.
E aña aki pa prome biaha a scoge cu a pone tur persona cu ta ambtenaar traha pa e prome parada cu tabatin (Parad’i Flambeu). Pa loke ta e proximo paradanan, e aña aki lo bay traha cu un sistema di rouleering. Pa asina duna chens na otronan cu ta inscribi tambe pa por traha den e periodo di Carnaval.
Cada persona su trabou lo wordo evalua den e periodo, pa despues por sa con ta bolbe reparti e tareanan ora cu e paradanan grandi tuma luga.


text:
Dama chofer no a duna preferencia na e cruzada Middenweg Waterweg y a ocasiona un accidente
Diamars mainta a drenta informe di un accidente cu hende herida na e cruzada Middenweg Waterweg, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente pa falta di preferencia unda e dama chofer di e Lancer bayendo pabao no a duna preferencia na e Kia Rio cu tabata bini na man drechi den Waterweg y nan a dal den otro. Debi na e impacto e dama chofer di e Lancer a resulta levemente herida y tabata keha di dolor na pecho. Na yegada di e ambulans nan a atende e victima.


text:
Pa CEDE Aruba ta importante pa stimula un dinamica entre hende den diferente bario y e comunidad completo. E barionan ta e lugar den comunidad unda bida ta tuma lugar di berdad. Esey ta e lugar unda hende ta topa tur dia na un manera comodo y natural. Bario tin den diferente sorto y tamaño, di bario cu a keda atras te na bario di luho
E bario ta determina e direccion!
Loke nos ta haci
Den cuadro di e tema Bario & Comunidad CEDE Aruba ta desea di orienta su mes, entre otro riba estimulo di centro di bario, apoyo na actividad pa diferente grupo meta den bario y e conexion di barionan un poco mas isola cu e totalidad. Te awe falta un programacion amplio di actividad, mas envolvimento (boluntario) den centro di bario y envolvimento den bario chikito atencion special (vivienda popular). E prioridadnan den e area di trabao Bario & Comunidad ta:
Centro di bario
CEDE Aruba lo apoya e desaroyo di e centronan di bario durante e proximo cinco aña di manera masha specifico. E punto di salida ta pa fortifica tur centro di bario di tal manera cu lo tin un oferta riba mesun nivel di actividad den serie y programa pa tur grupo meta, carga tambe pa boluntario di nan vecindario directo. E centronan di bario mester bira, banda di e publico en general, un punto di encuentro pa grupo di bario mas chikito. Pesey ta importante fortifica e centronan di bario na nivel di gerencia y di personal y cu e facilidadnan, pareu cu un programa social-cultural, lo bira mas atractivo pa diferente grupo meta den e vecindario. Atrae y apoya boluntario tambe ta un tema importante. Centro di bario por haya financiamento pa parti di nan programa anual y pa actividad separa.
Iniciativa di bario
Den e añanan cu ta bin CEDE Aruba lo duna mas apoyo na iniciativa chikito di bario, grupo di accion y agrupacion social. E apoyo lo ta dirigi na fortifica e capacidad di e propio organisacion y adapta mas tanto posibel na pasion y habilidad di habitante di bario. E iniciativanan di bario despues lo haya apoyo financiero den forma di budget. E budgetnan chikito aki por uza pa actividad cu ta orienta riba informacion encuanto salud, mehoracion di bario, accion di limpieza, workshop educativo riba diferente tereno di bida, actividad dirigi na seguridad den bario y organisacion di ‘events’ social chikito. E condicionnan di CEDE ta cu tin un grupo permanente, participacion palpabel di e bario y cu nan sa maneha placa responsablemente.
Programa di vacacion
CEDE Aruba ta ofrece anualmente apoyo financiero na mas di 20 vakantiekamp. Mayoria di campamento ta orienta riba mucha entre 5 y 14 aña. Tin poco vakantiekamp pa hoben disponibel, ta pesey CEDE Aruba den e proximo añanan kier stimula cu ta bin un ampliacion den e programanan di vacacion. Un organisacion por haya apoyo pa gasto di localidad y di programa. Un variacion saludabel den e programanan ta ser aprecia. E condicionnan di CEDE Aruba ta cu ta entrega un programa solido y un presupuesto cu ta duna claridad. Organisacion nobo mester proba prome nan experiencia den organisa campamento. Esnan nobo por participa den e trainingnan anual di Vibes for Youth, un programa di estimulo orienta riba lider boluntario y recreativo.


text:
ORANJESTAD – Marlboro Sport Club ta un associacon di deporte funda 10 di april 1959. E associacion tin como meta pa promove y hasi practica di differente ramonan di deporte, ademas promociona relajacion adequado y entretenimiento pa su miembronan.
Esaki ta e momento opportuno pa detaya poco di e historia di Marlboro Sport Club, despues cu Red Machine ta bolbe llega final pa di 5 biaha e decada aki. Red Machine e actual equipo di Marlboro Sport Club, pero conoce keto bay como Marlboro den boca di pueblo dor di e tur e hazañanan logra. Red Machine/ Marlboro ta un di e poco equiponan cu logra asina hopi record no solamente na Aruba, pero tambe den Caribe Hulandes, caminda nan tawata reconoci como un di e organizacionan modelo den Caribe.
Red Machine/ Marlboro tin 23 titulo campeon nos baseball AA, un racha di 10 aña campeon consecutivo na Aruba, y campeon A klasse y AA klasse den e mesun aña.
Ademas di e logronan local, Red Machine/ Marlboro tin varios logranan international tambe incluyendo 5 titulo campeon COPA ABC, unico equipo campeon COPA ABC na Aruba, Curacao, St. Maarten, campeon di e Copa Clasico Antillano, participa na World Port Tournament Rotterdam, Hulanda na 1992 y 1996 y titulo sub-campeon na 1996, participa na Haarlem Honkbalse Week na 1997, y participa na Universal Global Tournament na Willington, Tennesse y titula sub-campeon na 1999.
Marlboro Sport Club ta orguyoso tambe cu varios ex-professional players a cuminza nan carera cu nos manera Eugene Kingsale y Rhadames Dijkhoff y varios otro ex-professionalnan cu milita cu nos manera Estefano Croes, Rayborne Didder y hopi mas.
Red Machine kier a recorda pueblo di Aruba cu Red Machine ta un biaha mas den final cuminza cu e prome partido diabierna awor 31 di Maart na Stadion Nadi Croes/ Crismo Angela pa 19:45 contra di nos eterno rival di siglo 212 ATCO Concrete Indians y pues ta invita henter pueblo di Aruba pa e final di nos baseball AA. Chuuuu Chuuuuu


text:
Ami por, bo tambe por!
Despues di a buska e kandidato nan apropiá, na novèmber 2013 Forma a kuminsá ku e preparashon nan pa e dokumental di alfabetisashon. Un kuart di poblashon adulto Boneriano no por lesa ni skibi sufisiente. Esaki ta e istoria di Luis i Johan. Nan a duna oportunidat pa Fundashon Forma filma nan dos aña largu, pa asina mustra e logro i e kambio den nan bida. E intenshon di e dokumental ta pa mustra ku tur hende por siña lesa i skibi, i ku nunka bo ta muchu bieu pa kuminsá. E dokumental ta mustra tambe kiko e problemanan ta ku e personahe nan ta enfrentá den nan komunidat, y kon e kurso a yuda ku esaki.


text:
Recientemente den un declaracion, Sr. Raymond Gradus, presidente di e colegio di supervision financiero di Aruba (CAFT) : “Aruba a uza un modelo economico robes (pa maneha su situacion financiero). Y awor Aruba ta cosechando e frutanan amargo”. Raymond Gradus ta splica tocante e situacion di cada isla riba su mes, caminda cu esun di Aruba ta esun cu a hala mas atencion. Segun Gradus, gobierno, pa a stimula e economia di e isla den e añanan di recesion, a opta pa inverti den un forma anti cyclistico. Y esey ta algo cu Aruba ta pagando un “prijs caro” pe.
,,E deficit pa 2017 a origina prome cu gabinete Wever Croes a sinta. Lesa nos consehonan riba dje numa” Sr. Gradus ta enfatisa, indicando cu no ta awo na 2018 e deficit a wordo crea. E deficit a wordo crea for di tempo di e gabinete anterior. Mes momento Gradus ta sigura cu ya na 2015 e debe di Aruba a yega cerca di 80% di e Producto Interno Bruto (PIB). “Berdad ta cu Aruba a logra te cu 2016 pa cumpli cu e norma di deficit, pero esey a sosode cu yen di ‘cortamento y pegamento’. Hopi di e formanan aki tabata incidental, segun Gradus.
Tambe Sr. Gradus a tuma nota di e discusion politico di tiramento di culpa riba otro entre e gabinete anterior y esun actual. “Mi sa di e discusion, pero mi ta prefera di mira e futuro. Tin hopi oportunidad tambe. E sector turistico ta booming. Tin mas forma pa diversifica e economia y crea un crecemento” Gradus a sigui bisa. A mira cu prome minister Wever Croes tin e ambicion pa drecha e situacion. Y e mester haci’e tambe pasobra Aruba tin un economia ciclico. Cu esey, Gradus kier men cu ora cu Merca niester, Aruba ta haya un griep. “E bon ta cu e gabinete actual a distancia su mes di e modelo economico di pasado” e presidente a sigui bisa.
Ta claro cu e normanan anteriormente acorda, un surplus di mei procent e aña aki, ta fuera di alcance pa e momentonan aki. Y tambe e compensacion deficitario pa 2017 no ta alcansabel. Sino, lo no ta papia di un recorte di seis te cu shete porciento di e BIP. Nos ta compronde cu no ta tur cos ta por wordo haci di biaha, pero si ta necesario pa tuma medidanan firme a corto plaso. E aumento di BBO (crisisheffing) ta un di nan. E solucion no solamente mester wordo den forma di aumenta ingreso, pero tambe pa reduci e gastonan. Ta pesey a insisti firmemente pa tin miho control ariba e gastonan.
Presidente di CAft, Sr. Raymond Gradus ta consciente tambe cu Aruba ( y e otro islanan cu tin supervision financiero), constantemente tabata tin critica riba e hecho cu e consehonan cu e colegio ta ‘sugeri’, hopi biaha no ta tene cuenta cu e situacion social di e isla(nan), sino mas bien ta consehonan fuerte cu e unico meta pa drecha e situacion financiero. “No ta bay segun nos, pa corta den economia di e pais, sino pa crea perspectiva” segun Gradus a bisa. “Finanzas publico duradero ta na bienestar di e pueblo. Y cu si gobernantenan ta haya nos fastioso tin biaha? Ami lo a preocupa si nan no a haya nos fastioso”.
Gradus no ta di acuerdo cu e critica cu CAFT tabata ‘na soño’ y no tabata actua y a wordo mira como un tiger di papel of un tiger sin djente. “Mi no ta reconoce mi den e cuadro ey. Nos por pone e dede riba e heridanan, pero nan ta ‘den cuadro di Reino Hulandes’ paisnan autonomo” Sr. Gradus a remarca tocante esaki. “Nos ta supervisornan (financiero). Nan mes tin cu tuma decision y pasonan” Gradus a sigui bisa. E ta sigura si cu leynan ta ofrece CAFT pa duna nan consehonan mas peso pa wordo treci dilanti. Y esey sigur nos lo (sigui) haci” Gradus a bisa.
Tocante e ambicionnan di Gabinete Wever- Croes, cu tin como meta pa tin un surplus presupuestario pa 2021 pa prome biaha, Gradus ta haya cu ta laat. “Ta pa e credibilidad di e finanzas publico pa cuminsa mas pronto posibel na baha e debe gubernamental. Bo mester ta un stap dilanti di e siguiente crisis”, Raymond Gradus, presidente di CAft a finalisa bisando.
Fuente: http://www.bonaire.nu


text:
Caya Ernesto Petronia – Diadomingo marduga den careda di 4’or, polis ta bay den Caya Ernesto Petronia, altura di e santana, segun nos di Hudiu.
Informacion haya tawata bisa cu, cantidad di cosnan tawata sali di e santana bay cay ariba caminda.
Na yegada di patruya berdad nan ta constata esaki y por a wak varios cos benta mey mey caminda.
Agentenan a baha y bay den e santana y ta constata cu algun di e cosnan ariba caminda, berdad ta pertenece den e santana.
Ariba e rotonde di Ponton, polis ta topa cu e homber sinta y bay papia cune y ela contanan cu e ta malo. Pero tambe e tawata papia yen cos cu no ta cuadra.
Polis a pidi pa un ambulance pa e sitio, caminda cu na nan yegada a controla e homber.
Despues di e controle, paramediconan a transporte pa hospitaal.
Aparentemente e homber aki lo tawata bou influencia di algo y polis ta pensa cu pa e motibo eynan e lo por a comete e acto raro ey.


text:
ORANJESTAD – Diaranzon ultimo na Merca a tuma lugar e “National Signing Day” unda athletanan studiante di tur e high school na differente estado di Merca ta firma nan carta di intento pa sigui nan estudio cu e universidad di nan escohencia. Hopi di nan ya na comienso di anja ta haci conoci nan intencion di sigui nan carera como “student-athlete” conoci serca e staff di coach na e universidad di nan preferencia.
Nos di Sports Zone Aruba a sigui hopi di serca varios hoben Arubiano cu por a wordo firma profesionalmente na July ultimo den e deporte di baseball, pero nos a keda desapunta di conoce cu ningun hoben Arubiano a firma e anja aki.
E pregunta ta surgi e ora cu si na Aruba no tin talento suficiente pa por jega na e siguiente nivel di e deporte. Nos por argumenta cu Aruba tin hopi talento y podise no ta tur oportunidad ta wordo explora. Hobenan ta jena cu illusion cu podise nan ta hanja un oportunidad pa sea sigui un carera profesional na Santo Domingo of jega na un Universidad na Merca pero enrealidad na Aruba no ta existi un programa cu ta tuma rienda di nos hobenan y guianan den e proceso aki.
Nos hobenan tin hopi talento y ta mester sigui explora tur posibilidad pa nan por jega e siguiente nivel di e deporte, sea cual sea e deporte cu nan ta stima.


text:
Manera ta conoci, diadomingo mundo a ricibi e tristo noticia di e fayecimento di e “Divo di Juárez” Juan Gabriel. Un persona cu a impresiona y a transcende den tur generación y sigur su cancionnan lo keda biba pa semper den nos.
Como un homenahe na Juan Gabriel, SETAR conhuntamente cu Stingray, e canalnan di musica riba Cable Digital, ta pasa cada ora 2 pa 3 cantica riba diferente di e canalnan di Stingray durante e siman aki.
Esaki nan ta riba canalnan:
- Latino Tropical, canal 460
- Mariachi, canal 478
- Romance Latino, canal 499
Nos clientenan por disfruta di e cancionnan legendario di Juan Gabriel atravez di e canalnan di musica aki.


text:
Huidige artikelen
Artikelen uit november 2017
30-11-2017 - Diabierna awo e seccion di servicio di caha y servicio di registracion di auto lo cera mas trempan atardi
Tanto na Camacuri como na e oficinanan di gobierno den districto
Lees meer...
30-11-2017 - Departamento di Impuesto no tin servicio di caha na oficina di gobierno na San Nicolas
28-11-2017 - Dialuna awor, dia 4 di december, ta cuminsa acepta pago di impuesto pa vehiculo di motor 2018
ORANJESTAD – Departamento di Impuesto ta participa cu dia 4 di december proximo e ta cuminsa acepta pago pa impuesto di vehiculo di motor di aña 2018.
E fecha final pa paga e impuesto di aña 2018 ta 31 di januari 2018. Pa e fecha aki tur clien... Lees meer...
27-11-2017 - 30 di november 2017 ta e ultimo dia pa entrega e declaracion definitivo di winstbelasting 2016 y haci e pago corespondiente
Di acuerdo cu ley, no tin mas prolongacion di termino
Lees meer...
22-11-2017 - Awe diaranson no por duna servicio na Departamento di Impuesto
Recepcion na Camacuri si lo ta habri pa yuda e clientenan cu ta busca of entrega documento
Lees meer...
17-11-2017 - Departamento di Impuesto cu servicio di pago na DIMAS


text:
ORANJESTAD – Sports Zone Aruba a hanja e chens di pa un siman largo participa na e di 4 y posibel ultimo Curacao Baseball Week. Un siman yena cu informacion di e top di baseball na nivel di Major League Baseball y College Baseball mientras nos a enjoy un anochi unico di “Night at the Ballpark” cu a sera e siman cu broche de oro.
Coaches Clinic
Diasabra mainta nos a cuminsa cu e Coaches Clinic den Rennaissance Curacao su ballroom. Un total di 4 session cu a ser presenta pa Jerry Weinstein di e ekipo di grandes ligas Colorado Rockies hunto cu John Vodenlich di University di Wisconsin. Miembronan di Team Kingdom of The Netherlands afilia na KNBSB, pitching coach Steve Janssen hunto cu hitting coach Sidney de Jong a duna presentacion di e 4 aspectonan di baseball: hitting, fielding, catching y pitching.
Jerry Weinstein tin un curriculo bastante largo na unda actualmente e ta funciona como Director of Development di Colorado Rockies unda e ta encarga pa tur nan atletanan firma. Mas aun Weinstein ta fungi como Manager di Team Israel cu lo ta den e World Baseball Classic unda lo e bai enfrenta Team Kingdom na Korea na Maart proximo.
John Vodenlich ta actual manager di University of Wisconsin cu ta hunga Division 3 den NCAA unda den su trajectoria di 13 anja na varios occassion a sa di bai cu e titulo maximo. John a concentra hopi ariba defensa di outfield, unda e la splica cu coachnan mester dedica mas tempo cu nan outfield, nan por yudabo gana y perde un partido.
Despues a sigui un session di catching cu antes catcher di seleccion di Hulanda Sidney de Jong. Sidney tin un historia amplio cu Team Kingdom unda na 2013 e la dal e doblete contra di Tepublica Dominicana pa avansa Eugene Kingsale pa tercera unda eventualmente nan a laga e fuerte ekipo favorito di Republica Dominicana den tereno.
Diadomingo a sigui varios session na Blue Bay Resort mes, unda cu Eugene Kingsale a demonstra e technicanan pa e arte di toke. Weinstein y Vodenlich a keda asombra pa e manera con Kingsale a presenta e materia. Kingsale a pasa ariba un aspecto importante di baseball cu ta coremento di base. Kingsale a splica cu pa su persona, e arte di toke combina cu e bon coremento di base a pone mas oportunidad den su carera pa eventualmente hunga pa Baltimore Orioles.
Despues a termina cu un session di pregunta cu Jerry Weinstein y John Vodenlich unda a splica hopi riba e aspectonan di forma un atleta y como coach tin ora nos kier pa tur nos hungador jega Grandes Ligas pero semper mester keda corda ariba e 99% cu nunca ta jega. Jerry Weinstein a splica cu pa Colorado Rockies e ta importante pa duna tur atleta firma balor. Mas balor un hungador tin hopi oportunidad ta presenta na momento cu menos nan ta spera y nan ta focus hopi ariba duna atleta un balor agrega.
Kids Clinic
Dialuna a cuminsa cu 4 dia di Kids clinic hunto cu tur e grandinan den e deporte di baseball na Curacao. Didi Gregorius actual shortstop di New York Yankees tawata presente desde inicio. Jonathan “Mamba” Schoop actual segunda base di Baltimore Orioles, Jurickson Profar di Texas Rangers, Juremy Profar firma cu Texas Rangers, Sharlon Schoop firma cu Baltimore, Ozhaino Albies prospecto grandi di Atlanta Braves tur tawata presente hunto cu e staff di Team Kingdom. Manager Hensley “Bam Bam” Meulens a guia e training hunto cu coach Ben Thijssen, Steve Janssen, Sidney de Jong cu Eugene Kingsale. Tambe presente tawata e hungadornan di Team Kingdom, outfielder Kalian Sams, Henley Statia y Richardson.
Pitch, Hit and Run
Major League Baseball ta un partner intergral di Curacao Baseball Week unda tur anja nan ta trece material pa asina por organiza e programa di Pitch, Hit and Run na unda na cada nivel ta duna tur mucha un chens di pitcha, bati y core. Na final tur mucha a ricibi nan certificado di Curacao Baseball Week y un total di 6 mucha a gana un pasashi pa bai mira un wega official di Grandes Ligas na Miami Marlins Ballpark danki na Blue Bay Resort y su partnernan.
Night at the Ballpark
E anochi di diabierna a sera den gran forma unda e fanaticonan di baseball di Curacao a hanja e chens di hanja nan articulo firma y un potret hunto cu e astronan di baseball di Curacao.
Despues a sigui un wega di softball unda e celebridadnan di Curacao manera sprinter Churandy Martina, cantante Dibo D y comediante Bokswiri tur a join e anochi deportivo. Un sorpresa pa nos di Sports Zone Aruba ta di a topa cu e leyenda di San Nicolas, Aruba nada mas y nada menos cu Rafi Jozefa Sr. cu a conta nos con e tawata hunga cu Heineken na Aruba pa despues a bin establece su mes na Curacao. Rafi Jozefa a kibra record di homerun na Antiyas Hulandes y ta un di e grandinan den e deporte di baseball na Curacao.
E anochi a finaliza cu un tremendo show di forza y poder durante e homerun derby unda a participa e rumanan Schoop, rumanan Profar, Sams y Richardson di Team Kingdom.
Kalian Sams den e prome rond a demonstra pakiko e ta defendiendo su titulo di Homerun Derby King di Curacao Baseball Week, Sams a deposita poco bala pafo di Tio Daou Ballpark pero den e rond final e hoben Juremi Profar a demonstra cu e ta un hoben cu mester tene cuenta cune y ta gana e titulo maximo di Homerun Derby King.
Nos di Sports Zone Aruba kier a gradici e staff di Blue Bay Resort hunto cu e ekipo cu a traha duro pa organisa e Curacao Baseball Week. Un gradicimento na full e staff di coaches pa e coaches clinic unda a hanja informacion valioso di e ultimo desaroyo den e mundo di baseball moderno. Na e organisacion di Curacao Baseball Week un danki grandi.
Pa mira tur e potretnan di e Curacao Baseball Week por bishita nos ariba nos Facebook Sports Zone Aruba, of nos Instagram y Youtube pa tur e videonan di entrevista haci cu varios di e astronan di baseball di Curacao. Of bishita nos website www.sportszonearuba.com


text:
Diabierna 28 di september a hasi entrega di diploma di e opleiding Kommies der Invoerrechten en Accijnzen na e grupo di duaneronan cu a drenta servicio. Celebracion di un grupo di hubilario cu a cumpli 25 aña y un colega cu a cumpli 35 aña den servicio, alabes 2 colega cu a huramenta.
Graduadonan di e opleiding Kommies der Invoerrechten en Accijnzen: Danny Falconi como mihor graduado, Xiao-Ling Ng como di dos mihor graduado, Gwendylaine Arends como di tres mihor graduado. Tambe a gradua Righer Dirksz, Kenrick Egbreghts, Jaquon Eisden, Selvic Franca, Jonathan Heyliger, Richelline Hieroms, Brandon Kelly, Rashid Laurens, Daniel Linscheer, Joanna Maduro, Marshall Orman, Dalbert Pujols Agramonte, Stuart Smit, Sergio Tromp, Zurissa Tromp.
Celebrando 25 aña di servicio: Arlinda van der Biezen, Omaira Franken, Tania Sint Jago, Angeli Leerdam-Nuboer, Mildred Franken-Peña, Anna Cristina Croes-Gonzalez, Raquelita Tromp, Vivian Geerman, Ivette Semerel.
Celebrando 35 aña di servicio: Fabiola Danies
A ricibi bevordering pa e rango di Hoofd Verificateur der Invoerrechten en Accijnzen: Siomaira Schwengle-Maduro y Roderick Wouters.
A huramenta riba e mesun dia Gabriella Kock-Helder di afdeling P&O y Marilyn Orman-Wout asistente di Management Team.
Gerencia, Staf y Cuerpo di Aduana ta felicita e graduadonan di e opleiding Kommies, Hubilarionan, Bevorderingen y Huramentadonan y ta desea tur hopi exito den nan carrera y Dios duna nan sabiduria pa sigui brinda bon servicio na comunidad di Aruba.


text:
Kralendijk – Djamars ultimo diputado enkarga ku infrastruktura sr. Pablo James Kroon a pone su mes na altura di e trabounan ku ta bai inisiá den e bario di Rincon.
E Di Dos Dia Habrí Di Atletismo Organisá Pa Indebon.
Kralendijk – Djabièrnè 20 di aprel Indebon huntu ku S.V. Athene lo bai tin e di dos dia habrí di atletismo den Stadion di Playa pa mucha hòmber i mucha muhé di 7 te ku 15 aña.
Tayer di introdukshon den kuadro di e método ‘WE CAN Young’
Kralendijk - Dia 15 i 16 di mart departamentu di Salubridat Públiko di Entidat Públiko Boneiru den koperashon ku Movisie di Hulanda a organisá algun tayer den kuadro di e método ‘WE CAN Young.
Miss Turismo Ta Bira Kara Di Boneiru
Kralendijk – Ofisina di turismo TCB pa promé biaha ta bai organisá e evento di Miss Tourism Bonaire 2018. E ganador lo bai representá Boneiru den eksterior.
Kaj Schut, Funshonario di Komunikashon & Krea Fondo, Sea Turtle Conservation Bonaire
KRALENDIJK - Desde 1 di April, Dr. Sue Willis no ta traha mas ku Sea Turtle Conservation Bonaire (STCB). Sue Willis a sirbi komo Kordinador di Proyekto na STCB desde 2012.
Atardi Di Informashon Tokante Sertifikashon Di Boto A Bai Bon
Kralendijk – Djasabra 7 di aprel e atardi di informashon tokante sertifikashon di boto konforme anekso 6 a tuma lugá. E atardi di informashon aki tabata pa tur doño di boto ku ta ofresé paseo komersial ku un boto mas chikitu ku 24 meter den laman rònt di Boneiru.
Trabounan Pa Drecha Kaminda A Kuminsa Na Kaya Nikiboko Suit
Kralendijk – Djaluna den oranan di mainta a kuminsá ku trabounan pa drecha Kaya Nikiboko Sùit. Di parti di Direktorado di Planifikashon i Desaroyo
Plan Di Proyekto Alkohòl Den Tráfiko
Kralendijk –– For di partisipantenan na e Plan di Proyekto Desaroyo di Talento (TÒP) a sali e inisiativa pa kuminsá ku un kampaña di konsientisashon pa pueblo relashoná ku uso di alkohòl den tráfiko.
Gezaghebber a papia tokante futuro di algaeparc Bonaire
Kralendijk – Djabièrnè último 16 di mart 2018 gezaghebber Rijna a papia ku prof. dr. Rene Wijffels di Universidat di Wageningen i sr Milan Jezic von Gesseneck di ‘OCTA Innovation’ di Union Oropeo tokante futuro di e proyekto AlgaePARC Bonaire.
Treinen Militar Na Diferente Area Aki Na Boneiru
Kralendijk – Entre 10 pa 17 di aprel benidero lo tuma lugá treinen di grupo di militar na Boneiru.
Skol Amplio Papa Cornes Ta Bolbe Gana Diktado Eskolar
Kralendijk - Dia 21 di febrüari último tabata Dia Internashonal di Idioma Materno. Pa e okashon akí Fundashon Akademia Papiamentu den koperashon ku SKAL a organisá un diktado eskolar.


text:
E habitantenan di Boneiru ta gusta nan ambiente di biba natural, tantu bou komo riba awa i ta sinti nan mes fuertemente mará na esaki. Nan ta kontribuí na mantenshon i desaroyo di nan ambiente di biba. Entidat Públiko Boneriano ta rekonosé e parti importante aki i ta duna direkshon na protekshon i mantenshon di naturalesa i medio ambiente di Boneiru.
Bonaire National Marine Park (parke nashonal di naturalesa)
Bonaire National Marine Park ta henter e área di laman rònt di Boneiru, desde e liña di superfisie di laman te na un profundidat di sesenta meter. E ta kubri 2.600 hèktar di ref di koral, vegetashonnan di yerba di laman i palu di mangel, ku pa mayoria parti ta den bon kondishon. Lac i Klein Boneiru tambe ta pertenesé na e parke bou di laman. E diversidat di refnan di koral ta sumamente grandi. E parke supmarino ta internashonalmente konosí i di interes ekonómiko grandi. Spesialmente turismo di buseo ta duna un kontribushon importante na e entradanan di e poblashon boneriano. Bonaire National Marine Park ta instituí legalmente basá riba e ordenansa di medio ambiente marino. E parke ta manehá pa STINAPA. STINAPA Boneiru a diseñá un plan di maneho pa e parke marino, inklusive Lac i Klein Boneiru.
Lac (parke nashonal di naturalesa)
E área di naturalesa di Lac ta 700 hèktar grandi i ta enserá henter e bahia di Lac,inklusive Cai, Sorobon i 500 meter di zona protehá desde e nivel mas haltu di laman rònt di e region di awa. Bahia di Lac ta úniko pa Boneiru pa motibu di presensia di yerba di laman i palu di mangel. Lac ta un lugá importante di sosiegu, lugá di brui i di alimento pa kantidat di para di laman, bestia i piskánan di laman. Pa hopi piská di koral Lac tin un funshon di kamber di parto. Turtuga blanku i karkó ta usa e bahia aki komo nan lugá pa haña kuminda. Lac ta forma parti importante di e historia kultural di Boneiru i ta un teritorio di rekreo popular. Lac ta área di awa protehá den kuadro di e tratado di Ramsar.
Klein Bonaire (parke nashonal di naturalesa)
E isla no habitá aki tin un superfisie di masoménos 700 hèktar i e ta rondoná pa refnan di koral hopi bunita. E área di naturalesa legalmente protehá aki ta forma parti di Bonaire National Park. E playanan na parti nort i pabou di e isla ta e lugánan mas importante kaminda turtuganan ta pone webu. Riba e isla tin sigur 76 sorto di mata i masoménos 55 sorto di bestia, bou di kua algun ku ta hopi skars. Dor di su balornan di naturalesa, karakter trankil i posishon dilanti kosta di e kurason ekonómiko di e isla mama, e isla aki ta úniko den region di Caribe. Klein Boneiru ta un teritorio indiká di Ramsar, prinsipalmente debí na e refnan rònt di dje, pero tambe pa motibu di algun saliña riba e isla.
Peleké (reservado)
E área di 800 hèktar aki ta enserá e Peleké original, inklusive e área den e parti sùit kaminda awa ta drenta i e teritorio ku dam na su kantunan, na unda flamingonan ta brui. Peleké i e reservado di flamingo ta e lugá di brui mas importante pa flamingo den e parti sùit di region di Caribe. Flamingo ta pone eksigensianan spesial na su besindario (kalidat di awa, trankilidat) i ta hopi sensitivo pa estorbo. Peleké i e reservado di flamingo ta indiká komo zona di awa di nifikashon internashonal segun e tratado di Ramsar. Cargill Salt Bonaire N.V. ta manehá e teritorio aki.
Parti sùit di Boneiru (parke di naturalesa insular)
OBou di Sùit Boneiru ta komprondé e parti sùit di Boneiru desde e banda nort di Trans World Radio te na Sorobon (siguiendo Kaya Ir. Randolph Statius van Eps), ekskluyendo e zona industrial di Cargill Salt Bonaire i Trans World Radio i ekskluyendo Peleké. E teritorio aki komo totalidat ta dirigí riba protekshon duradero di e lugá di brui i biba di flamingo.
Paisahe di terasa Meimei-Boneiru (parke di naturalesa insular)
E paisahe di terasa Meimei-Boneiru ta e área di seru entre Fontein, Seru Largu, e kosta wèst di Boneiru i Gotomeer. Bou di esaki ta kai entre otro e terenonan grandi (anterior plantashi) di Karpata, Tolo, Colombia i Fontein, tambe e área di Kibra'i Montaña. E teritorionan den e serunan sùit i pariba di Rincon ta salvahe i no fásilmente aksesibel. P'esei a usa nan ménos pa desaroyo di kultivo ku e terenonan situá den vaye. E paisahe di terasa ta konsistí di e teritorionan di Roi Sango, Tolo i Colombia. E áreanan di naturalesa aki ta di gran importansia pa naturalesa na Boneiru. Ta topa ku hopi di e sortonan di mata ku tin na Boneiru. E teritorionan aki teritorio di biba i kome di kantidat di para endémiko i otro sortonan di bestia.
Brasa-Labra (parke di naturalesa insular)
Bou di Brasil-Labra ta komprondé e teritorio original di Brasil i Labra, ku eksepshon di e tereno di BOPEC i e parti pariba situá nort di BOPEC, ku ta kompletamente enserá dentro di e parke nashonal di Washington Slagbaai. Ta trata di un teritorio ku diversidat haltu di uso tradishonal, bou di kua peska (Playa Frans) i ántes agrikultura (Labra). E ta poseé elementonan eksepshonal ku un balor di paisahe i balor sientífiko pa loke ta trata su naturalesa. Saliña Tam i Saliña di Playa Frans i e seru Wecua tambe ta kai den e teritorio aki. Banda di esaki tin tambe teritorionan importante pa bruimentu i sosiegu di paranan, esplísitamente e lora.
Parke Nashonal Washington Slagbaai (parke nashonal di naturalesa)
A instituí Parke Nashonal Washington Slagbaai komo e promé parke di Antia Hulandes na 1969. E área di naturalesa aki ta kubri 6.000 hèktar. E parke ta akomodá un kantidat di teritorionan di biba, entre kua e seritunan di santu (duinen) na e bokanan na kosta nort, e saliñanan, e pos i áreanan di seru. Saliña Slagbaai i Gotomeer ta indiká komo teritorionan di Ramsar. E parke ta di gran importansia komo último lugá na unda e flora i founa lokal por biba den tur trankilidat, entre kua lora, prikichi, falki i yuana. Tambe for di punto di bista kultural-históriko e parke ta di nifikashon grandi, entre otro pa motibu di e plantashinan i historia di Slagbaai. E parke aki ta haña e status di parke nashonal di naturalesa asina ku e haña protekshon legal. STINAPA Boneiru ta manehá e parke.
Parke di paisahe Rincon (paisahe protehá)
Pa motibu di e nifikashon kultural-históriko di e terenonan rònt di Rincon gobièrnu insular ta hasi esfuerso pa mantené e teritorio aki komo parke di paisahe. Esaki ta establesé den e Plan di Maneho di Naturalesa. E patronchi di kunuku, kaminda i lugánan na unda tin awa, a desaroyá atraves di siglonan i ta forma parti di e patrimonio kultural-históriko di e isla. Meta di e parke di paisahe ta pa brinda e poblashon di Rincon e posibilidat pa mantené balornan kultural i di naturalesa di nan bario, dor di kua Boneiru lo ta den posishon pa desaroyá su mes na un manera duradero. Plataforma Rincon a krea diferente ruta nobo pa kana den e futuro Parke di Paisahe Rincon.
Riba petishon di Plataforma Rincon CARMABI a hasi un estudio di e balornan di naturalesa i kultural-históriko di e anterior plantashi Onima. Ta usa resultadonan di e investigashon aki den e buskamentu di fondo pa logra kumpra e teritorio aki.
Kuebanan
Komo forma di aparensia geológiko kuebanan ta duna un bista di e historia di mas bieu di e isla. Na diverso sitio por topa ku pintura den kueba, poné einan pa e habitantenan indjan original di Boneiru. E kuebanan aki ta spesialmente importante tambe pa e futuro eksistensia di ratonnan djanochi. Esakinan tin un funshon importante den e ekosistema boneriano. Ratonnan djanochi ta pertenesé na e tiki mamíferonan endémiko riba tera.
E kuebanan aki ta pertenesé na patrimonio di Boneiru. Te ora ku indiká e kuebanan aki komo monumento di naturalesa basá riba e Ordenansa Maneho di Naturalesa, e kombenio di kueba ta konta. Firmantenan di e kombenio aki por organisá ekskurshon pa kuebanan. Nan ta Buddy Dive, Bonaire Eco Experience, Bonaire Guide Services, Plaza Resort Bonaire, Captain Don's Habitat i Black Burgon Inn.
Saliña
Saliñanan ta traha komo un zona di protekshon, komo ku nan ta sòru pa akohida i infiltrashon di awa di yobida. Asina ta prevení ku nutrientenan i partinan di suela ta resultá riba ref i kondusí na daño na koralnan. E funshon aki ta spesialmente importante na momentu di yobida fuerte. Nan ta tambe teritorionan importante pa kantidat di para (di awa).
Saliña di Slagbaai, Gotomeer, Peleké i e saliñana riba Klein Boneiru ta di importansia internashonal den kuadro di e tratado di Ramsar. Di akuerdo ku e Plan di Maneho di Naturalesa, no por konstruí na òf koba den e saliñanan aki. Pa eventual intervenshon den e teritorionan vulnerabel aki mester traha un reportahe di e efektonan riba medio ambiente, for di kua ta resultá ku no ta afektá funshon di e saliña konserní.
Lista di patrimonio mundial
E esfuersonan pa logra un nominashon di e parke bou di laman dor di e Lista di Patrimonio Mundial di UNESCO ta di gran importansia pa maneho duradero di e parke i ta forma un estímulo importante pa turismo. E nominashon den preparashon ta konosí bou dje nòmber 'Las Islas del Caribe Sur'; un proposishon ultra-fronteriso di e parkenan bou di laman huntu di Boneiru, Kòrsou, Las Aves i Los Roques. Desaroyonan resien riba tereno estatal i polítiko sinembargo ta trese hopi insiguridat pa e nominashon aki.


text:
KRALENDIJK – Pashènt di dentista na Boneiru ta evitá di bai dentista pasobra no ta kompensá e konsulta mas. Nan ta preferá buska algu pa pasa doló òf antibiótika pa doló di djente serka nan dòkter di kas.
Habitantenan di Boneiru, Sint Eustatius i Saba (BES) for di aña 2015 for di edat di 18 aña mes mester paga nan konsulta di dentista di – den konvershon – €21,– (2018). Pa limpia djente ta kosta €12,39 pa sinku minüt. Na Boneiru e tarifanan ta dies porshento mas haltu ku na Hulanda pasobra mester importá material. Un bishita di dòkter di kas sí ta kompensá.
Regulá e preisnan
Nederlandse Zorgautoriteit (NZa) ta regulá e preisnan aki i Zorgverzekeringskantoor BES (ZVK) ta sigui nan. ZVK ta ehekutá e seguro di kuido médiko pa Boneiru, Sint Eustatius i Saba, bou di òrdu di ministerio di Salubridat Públiko, Bienestar i Deporte (VWS).
Dentista Eric Hagens, èks presidente di Bonaire Dental Association (BDA), ku a stòp di eksistí fin di òktober 2017, tambe ta mira e kantidat di pashènt den su práktika bai atras. “Diariamente nos tabatin dies pashènt ku keho di doló. Awendia ta tres òf kuater.”
Skohe entre dentista òf paga hür
Cristiana Heredia (60) ku for di 1995 ta biba riba e isla, na 2016 a bai dentista pa promé bia. “Un djente a kuminsá kibra.” E ora ei e tabata nèt lat pa sanashon di djente pagá pa Zorgverzekeringskantoor BES (ZVK) ku tabata posibel di kuminsamentu di 2011 te ku fin di 2014.
Cristiana Heredia den kòmbersashon ku Ronald A. Muyden
“For di e tempu ei mi a yega di bai e kòntròl di seis luna algun bia. Pero dentista ta karu”, e ta bisa. Heredia ta konta ku e ta gana mas o ménos €863,- pa luna. Su hür ta €476,- i awa i koriente €94,- i kabel mas o ménos €32,-
‘Pagamentu di hür tin prioridat riba un bishita karu na dentista’
Esaki ta sin konta kuminda ku riba e isla di importashon ta relativamente karu. P’esei su pagamentu di hür tin prioridat riba un konsulta di dentista. “Mi por ekonomisá riba kuminda, i kome pan, pero no riba mi hür.”
Anualmente Heredia ta bai ku fakansi pa República Dominicana i si e tin e ora ei algu ku su djentenan e ta probechá bai ei dentista. Segun e aya esaki ta mas barata. Un tratamentu di dentista ku ta kosta 300 pa 400 dòler merikano na Boneiru, ta mas o ménos 100 dòler merikano na República Dominicana.
Tiki hóben ta bai dentista
No opstante ku kuido di djente i boka ta kompletamente grátis pa hóben di 17 aña i mas yòn, ZVK ta konstatá for di su datonan interno ‘ku solamente un kuart te mitar’ di e hóbennan aki ta bai dentista tur aña. E motibu p’esaki ta parsialmente ‘deskonosementu di kiko ta kompensá pa entre otro yu’, segun Pieter Degen, hefe di Zorginkoop ZVK.
P’esei ZVK ta aktua riba un apelashon resien di sekretario di estado Paul Blokhuis di VWS pa mas inisiativa pa prevenshon na islanan BES.
Odontologia su programa di prevenshon
Dia promé di yanüari 2019 ta kuminsá un programa di prevenshon pa mucha di 6 aña i mas chikí. Si e pilot aki ta eksitoso lo amplia e programa pa e edatnan di 7 te ku 17 aña i pa Sint Eustatius i Saba.


text:
Sinterklaas ta train caba con pa traha selfie cu su pietnan, ya cu e ta bai diasabra dia 3 di december proximo e lo ta di paranda bayendo di Teleshop pa Teleshop di SETAR.
Lo e tin weganan pa e clientenan of muchanan cu tey presente na unda e ganadornan por haya hopi bon regalo manera Itune Cards, Carchinan Prepaga of Kado bon di SETAR of otro companianan. E lo pasa na tur 5 Teleshop di SETAR y pa e ocasion aki SETAR a bin cu un SINTERKLAAS special cu ta valido únicamente dia 3 di december 2016 den honor di e bishita di e hombre santo. Durante e bishita di Sinterklaas na Teleshop Irausquinplein lo tin cobertura di Power FM , na Santa Cruz lo tin Top FM y SETAR Store tambe lo tin un radio presente.
Un y tur mucha ta keda invita pa mira SINTERKLAAS cu su pietnan na SETAR den su paranda na tur Teleshop.
Sinterklaas Teleshop Paranda pa dia 3 di december 2016
09:30-11:00 am TS San Nicolas
11:30 am -12:30 pm TS Santa Cruz
13:00-14:30 pm TS Irausquinplein
15:00-16:00 pm TS Palm beach
16:30-18:00 pm Setar Store


text:
DIGICEL A LANSA ‘WOMEN IN LEADERSHIP’
Un programa di entrenamentu pa enkurashá i empoderá hende muhénan den henter Karibe
WILLEMSTAD: Resientemente Digicel tabata anfitrion di ‘Women in Leadership, esaki komo sosten na diferente inisiativa ku ta enkurashá hende muhé pa tuma ròlnan aktivo den desaroyo di ekonomia global. E foro spesialmente dediká na hende muhé den posishonnan di liderazgo a tuma lugá na The Palms na Turks and Caicos i tabata e evento klousurá un entrenamentu ku a konsistí di 6 módulo. E meta primordial tabata pa enkurashá hende muhé pa aspirá posishonnan di impakto. Ademas di esaki, a motivá esnan ku ya kaba ta envolví den un ròl di liderazgo pa nan sigui ta transendental den nan respektivo área di trabou.
E foro ku tema ‘Developing and Empowering our Female talent in the Caribbean’ a konta ku presensia di riba 100 hende muhé ku a risibí e oportunidat di skucha un pènel di orador distinguí ku a kompartí e diferente desafionan ku nan a konfrontá riba nan kaminda pa éksito. E oradornan a inkluí honorabel Vise Gobernador, Anya Williams, tambe Vise Promé Minister Akierra Missick; Minister di Enseñansa Josephine Connolly i Prokurador General, Rhondalee Braithwaite-Knowles. Entre e oradornan tambe Sharlene Cartwright-Robinson lider di oposishon den gobièrnu di Turks and Caicos ; Margareth Ramsey-Hale, Presidente di Korte Supremo; Jennifer Carnegie, Digicel Group Chief People Officer, Sonia Bien-Aime, Presidente, TCIFA i Mona Beeson, Direktor General di The Sands Hotel.
E serie di ‘Women in Leadership Learning’ (WILL) ta un programa di desaroyo ku a keda lansá na Desèmber di 2015 pa yuda empoderá e hende muhé den un posishon komo lider, na Digicel. E meta di e programa ta pa sostené i desaroyá e hende muhé via di tayernan intenso, entrenamentu ehekutivo i un programa di mentor ku ta hasi nan kompatibel ku otro lidernan empresarial.
E programa WILL ta keda ofresé den un pakete di kuater dia dinámiko yená ku senarionan, téknika i táktika empresarial. E programa ta diseñá pa krea aptitutnan serka kada lider, e.o konfiansa propio, siña kon pa planifiká bo karera i tambe ta eksponé kada partisipante ku diferente role model. WILL ta inkluí entrenamentu ehekutivo i un programa edukativo. Entre e mas ku 100 hende muhénan ku a partisipá tabatin un grupo for di diferente skolnan sekundario, ku tambe tabata masha entusiasmá pa skucha e diferente oradornan, hasi pregunta na e pènel i tende for di otro hende muhénan ku a kaba di kuminsá nan karera na Digicel den un funshon di lider.
Head of Marketing di Digicel Kòrsou, Shayenne Rock tambe tabata presente i ta mira e kuater dianan di WILL komo un hèrmènt importante i un inspirashon pa kada hende muhé den nan funshon komo ehekutivo òf na kabes di un departamento òf empresa. Mas aleu e ta splika,”E meta di Digicel ta pa enkurashá e hende muhé pa tuma ròlnan aktivo den desaroyo di ekonomia global i pa tuma di desishonnan importante ku por tin un impakto direkto den desaroyo di kualke empresa.”


text:
E ta referi ora e avionnan ta bin for di Curacao, y tin biaha ta bula mey-mey riba e isla di Aruba pa asina nan por bira despues pa nan final approach na Aeropuerto, of despues di a lanta vuelo, ta bula bay pariba pasando riba Sabana Basora, etc.
“Abo lo sintibo sigur na bo cas, cu bo yiunan ta hunga den cura di cas, sabiendo cu un avion posiblemente un-safe ta bula riba bo dak di cas pasa bay?” Ya caba personal di US Consulate a haya orden pa no bula den InselAir su avionnan. Tambe personal di Gobierno Hulandes no mag di bula den e avionnan bieu ey.
Pesey e ta djis desea pa Gobierno di Aruba haci algo pa proteha tur habitante riba e isla, y no laga e avionnan aki bula riba daknan. Nan por haci nan final approach riba lama, y despues di take-off nan mag di bira mesora rumbo pa espacio riba lama, pa asina sigui pa Curacao.


text:
Aki ta sigui un resumen di casonan den Corte di Prome Instancia pa diahuebs 19 april 2018
Pa 8 or y 30, e acusado R.E.P. lo presenta dilanti di hues. P. ta wordo acusa di a maltrata un persona riba 9 di october 2017.
intencionalmente
Pa 8 or y 45, e acusado M.J.C lo presenta dilanti di hues. C. ta wordo acusa di intencionalmente a destrui propiedadnan di un persona riba 18 di maart 2017. E ta wordo acusa di a intencionalmente maltrata un persona cu’n pida palo na su brasa y di a dal su mesun tata cu un pat’i cabra na su mannan y cabes riba 18 di maart 2017.
Pa 9 or, e acusado J.R.V.C. lo presenta dilanti di hues. V.C. ta wordo acusa di a intencionalmente maltrata un persona riba 24 di maart 2016, dor di ranke na su cabey/dal e na su cara y cabez/schop e na su pecho/bati su cabez den flur.
Pa 9 or y 15, e acusado E.F.B. lo presenta dilanti di hues. B. ta wordo acusa di a menasa un persona riba 4 di juli 2016, dor di coy un stoel y cana bay riba e persona y bise cu e lo dal e y
tambe: “Si mi haya bo riba caya, lo mi kibra bo”. E ta wordo acusa di destruccion di un bentana di auto of un sliding-door di hende riba 13 di december 2016. Tambe e ta wordo acusa di a maltrata un persona riba 14 di mei 2017, dor di coge na su kraag di paña y choke cun’e/push’e/pas’e wanta of mokete den cara. Tambe e ta wordo acusa di a maltrata e persona aki riba 15 di maart, dor di dal e varios biaha cu mokete den cara. E ta wordo acusa di a menasa e mes persona aki riba menciona plus un di dos persona riba 15 di mei 2017, dor di mustr’e nan
cuchiu y bis’e: “Esaki mi tin pa bo y K.” y “E cuchiu aki ta bon pa bo garganta” y “Mi lo mata bo y bo yiunan”. E ta wordo acusa di a maltrata e di dos persona aki riba menciona riba 14 di maart 2017, dor di press su duim den su wowo y dal e cu mokete den frenta y horta su telefon
Pa 9 or y 30, e acusado G.R.Q. a presenta dilanti di hues. Q. ta wordo acusa di a intencionalmente destrui dos auto di polis riba 6 di september 2016. Alabes e ta wordo acusa di a resisti detencion riba e mes dia ey.
Pa 10 or, e acusado J.G.G.M. lo presenta dilanti di hues. M. ta wordo acusa di posesion di marihuana riba 28 di juni 2017.
Pa 10 or y 15, e acusado R.A.H. H. ta wordo acusa di posesion di marihuana riba 22 di oktober
2016.
Pa 10 or y 30, e acusado H.A.M. lo presenta dilanti di hues. M. ta wordo acusa di a intencionalmente maltrata un persona riba 9 di april 2017.
Pa 10 or y 45, e acusado F.I.A.F. lo presenta dilanti di hues. F. ta wordo acusa di a purba pasa auto riba un persona riba 3 maart 2017.
Pa 10 or y 30, e acusado R.N.T.B. lo presenta dilanti di hues. T.B. ta wordo acusa di a menaza dos persona riba 13 di juli 2017, dor di bisa nan: “E cos aki no ta bay keda asina. Asina cu mi haya un chens, mi ta mata boso. Djis wak kico lo bay pasa cu boso”. E ta wordo acusa di a resisti detencion riba 13 di juli 2017.


text:
Kralendijk - Riba djaweps promé di febrüari 2018, alrededor di 4or di mainta, polis a risibí notifikashon di un atrako ku violensia na un kas den e bario di Belnem. Aki 2 sospechoso a drenta den e kas i a eksigí sèn.
Durante di e forsegeo ku a surgi, e habitante maskulino a keda heridá ku kuchú. A transportá e víktima pa hospital pa tratamentu médiko. Durante di e atrako aki a bai ku pertenensia personal i e outo di e víktima. E kaso ta sigui bou di investigashon.
Riba djamars 30 di yanüari un aksidente a tuma lugá riba Kaya Nikiboko Nort. Shofùr di un bròmer a kore pasa dor di un plas di awa i slep kai. A konsekuensia di esaki e tabatin vários raspunan i tambe un ‘hersenschudding’. Personal di ambulans a trata e víktima na e sitio mes.
Entre djabièrnè 26 di yanüari i djasabra 27 di yanüari, a bai ku e motor for di un vehíkulo di meskla betòn ku tabata stashon riba un tereno industrial situá na Hato. Djadumingu 29 di yanüari e doño a duna keho den oranan di mainta. Komo ku tabatin vários puntonan di referensia, e departamentu di ‘Veel voorkomende Criminaliteit’ a kolaborá ku BasisPolitiezorg (Kuido Polisial Básiko) pa ku e kaso di ladronisia aki.
Esaki a resultá den detenshon di e sospechoso Z.R. di 31 aña di edat. Mesora despues a resultá ku tabatin un di dos sospechoso di inisialnan D.C. di 17 aña di edat. A detené esaki riba djamars 30 di yanüari i djárason 31 di yanüari a lag’e den libertat. E sospechosonan a mustra unda e motor hòrtá tabata. Doño di e motor tabata hopi satisfecho ku e rapides ku a logra haña su motor ku a keda hòrtá. E investigashon ta andando. Athunto un potrèt di e motor ku a bai kuné.


text:
“Festival Equino” ta ultimo competencia den 2017 di Organisacion Caballista Arubano, OCA
Oranjestad, Aruba 4 di december 2017. Den e weekend venidero e dianan 9 y 10 di december lo tuma lugar e Festival Equino, cual lo bira e ultimo competencia pa loke ta e calendario di e federacion di OCA. Lo bay tin dos categoria esta cabay menor di sesenta luna y mayor di sesenta luna esaki pa cada modalidad, mientras e prome tres puestonan lo pasa pa e gran final.
E diadomingo den oranan di atardi lo inicia cu e categorianan di mucha y hobennan esta principiante como tambe e categorianan di Jinetes & Amazonas. Special pa e evento aki lotrece un juez renombra di Puerto Rico.
Den e aña 2017, e Organisacion Caballista Arubano, OCA a organisa un total di 8 competencia local di cual e Interpaso 2017 den luna di september como esun di mas grandi. Tambe a bishita 3 competencia den exterior cual tabata na Pereira, Colombia, Spectrum International na Miami, Florida y e Mundial na Bogota, Colombia. Mas cu claro e prestacion di nos Amazona y Jinete ta sobresali unda nan ta logra conkista premionan grandi den exterior, como esun mas memorabel e 30 premionan logra den e Spectrum International na Miami, Florida. E aña ako tambe OCA tabata tin Melanie Wever y Willem Werleman como nominado den e prestigioso Premio Excelencia den Deporte unda Aruba ta reconoce su miho atletanan di aña. Den 2018 un bes mas e calendario di OCA lo ta basta ocupa cu competencianan na nivel nacional y internacional.
Un danki sigur na Lotto, e Loteria di Aruba pa medio di St. Sportsubsidie Aruba cu a subsidia e e ultimo competencia di e calendario di OCA, esta e Festival Equno 2017.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e St. Sportsubsidie Aruba.


text:
Curaçao 8 òktober 2018
Reunion General di Pueblo Soberano ta eligí su Lider Polítiko nobo pa aklamashon.
Djadumingu 7 òktober atardi, den un Reunion General, miembronan di Pueblo Soberano den un mayoria a disidí pa no warda te 4 novèmber, fecha stipulá pa tene elekshon pa lider polítiko, ma pasa mes ora over pa vota pa aklamashon.
Miembronan presente, despues ku e presidente di e komishon ku a organisá elekshon di Lider Polítiko a anunsiá e kandidato, Dr. Bernard (Ben) Whiteman, a reakshoná hopi entusiasmá riba e anunsio.
Despues di un spich kòrtiko, miembronan a haña oportunidat di hasi pregunta i òf duna remarke òf opinion.
Sr Whiteman ta duna un relato di kiko a oblig’é pa drenta polítika bèk.
“E echo ku kada dia ku pasa mi ta mira un deterioro sin presedente na Kòrsou i e echo ku tur dia riba kaya hendenan ta aserká mi pasó nan a pèrdè trabou. Tur dia lugánan i negoshinan ta serando un tras di otro. Un estilo di gobernashon sin niun klase di bèrgwensa.”
Mirando ku, defakto, no tabatin mas kandidato den kontienda, miembronan a sugirí pa tuma desishon mes ora i vota pa aklamashon, pasó no tin sentido pa prolongá e proseso.
Un gran mayoria a bai di akuerdo ku e proposishon i Pueblo Soberano awe tin su Lider Nobo den e persona di dr. Bernard (Ben) Whiteman, x Minister Presidènt di Kòrsou, pa Pueblo Soberano. Durante su disertashon despues di su postulashon dr Whiteman a bisa, sitando nos gran lider dfm. Helmin Wiels, ”Nos no mester puntra kiko Kòrsou por hasi pa nos, pero kiko nos por hasi pa Kòrsou. Nos no mester puntra kiko Pueblo Soberano por hasi pa nos, pero kiko nos por hasi pa Pueblo Soberano.”
Tambe riba petishon di dr Whiteman, Reunion General unánimemente a nombra pa aklamashon Helmin Magno Wiels fundadó i Lider di Pueblo Soberano, dfm, komo “ Lider Emérito di Pueblo Soberano.”
E ofisialisashon di e akto aki lo ser anunsiá.
Direktiva i miembronan ta felisitá i deseá dr Whiteman hopi forsa, sabiduria, kurashi pa yuda Kòrsou pasa dor di e tempunan difísil i lanta speransa bèk den e pueblo.
Direktiva di Pueblo Soberano
Rudley “Ray” Eisden
Presidente


text:
Huidige artikelen
Artikelen uit januari 2017
27-1-2017 - Dia 15 di februari proximo ta bira e ultimo dia pa paga impuesto pa vehiculo di motor 2017
ORANJESTAD – Departamento di Impuesto ta participa cu dia 15 di februari ta bira e ultimo dia pa paga por lo menos e prome mita di aña di impuesto pa vehiculo di motor di aña 2017.
Pa ley e fecha final ta 31 di januari pero den deliberacion cu... Lees meer...
26-1-2017 - Por acudi na Oficina di gobierno na Noord pa yena e formulario di inkomstenbelasting 2015
20-1-2017 - Entrante dialuna por pasa busca e pakete 2017 di loonbelasting, BBO/BAZV, BBV, BBVAM, Speelvergunningsrecht y Toeristenheffing
Mester pasa personalmente na Departamento di Impuesto
Lees meer...
20-1-2017 - Dialuna lo cuminsa duna ayudo pa yena e formulario di declaracion di inkomstenbelasting 2015
11-1-2017 - Cambionan importante den ley di impuesto di vehiculo- y boto di motor
10-1-2017 - No tin cambio den e tabel di inkomstenbelasting y loonbelasting pa aña 2017
E tabel di aña 2016 ta valido pa aña 2017 tambe
Lees meer...


text:
Ora di busca e papel di bon conducta mester paga Awg. 40,-
Papel di bon conducta
Descripcion
Esaki ta un prueba cu ta mustra cu bo conducta den pasado no ta un obstaculo pa por haci un tarea specifico of un trabou den comunidad. Ministerio Publico ta tira bista den registro di husticia y polis pa wak si den pasado bo a comete un acto castigabel. Si bo no tin un strafblad, e ora ey bo ta haya bo papel di bon conducta.
Kico ta e condicionnan?
- Bo mester tin nacionalidad Hulandes
- Bo mester ta inscribi na Censo/Registro Civil
- Bo no mester tin strafblad
Un persona ta haya un papel di bon conducta solamente si for di investigacion tocante su conducta a resulta cu no tin nada contra e persona aki.
Unda pa pidi'e? / Mas informacion na
Por haci peticion na balie di Ministerio Publico, entrada ta den Havenstraat 2 (otro band’i caminda di Renaissance Mall).
- Bo tin cu pasa personalmente na e balie di Ministerio Publico pa pidi bo papel di bon conducta;
- Bo mester busca e papel personalmente unda a pidi’e;
- Bo por haci peticion pa papel di bon conducta solamente riba diamars y diahuebs di 07.00 -11.30 mainta y di 13.00 - 15.30 atardi na oficina di Ministerio Publico. Por busca e papel di bon conducta unicamente riba diamars y diahuebs.
Cuanto tempo ta dura pa hay'e?
2 siman
Cuanto e ta costa?
Kico mi tin di hiba cu mi?
Prueba di identificacion valido, sea cedula, paspoort y rijbewijs;
Papel di 5 florin no mas bieu cu 3 luna.
Zie ook


text:
Recientemente a tuma lugar un otro caso contra di e lider politico Gerrit Schotte na Curacao, unda el’a wordo condena atrobe y mester paga bek 1.8 miyon florin, di fraude cu TERENO. Tur cos ta draai riba e hecho cu segun e caso den corte, cu Gerrit Schotte a wordo ...Read More »
Policial
Chauffeur ta perde control, ta dal contra un palo di lus y un cura di cas, ocupante a keda herida y chauffeur mes a bandona e sitio
Bushiri, Diahuebs marduga ta sosode un accident cu hende herida, na altura di Great Ocean Minimarket na Bushiri, mesora ta manda polis y ambulance na e sitio. Na yegada nan ta bin topa cu un persona herida y nan ta bin compronde cu e chauffeur pa un motibo of otro ...Read More »
Accident cu heridos y hende pega den auto riba e caminda prinicipal di Savaneta
Savaneta: Diabierna den oranan di madruga a sosode un accidente riba e caminda prinicipal di Savaneta, un accidente hopi serio, cu heridos y hende pega den auto. Mesora ta manda polis, ambulance y materiaalwagen di brandweer. Na e sitio nan ta bin compronde cu e chauffeur di un Toyota Corolla ...Read More »
Honda maneha pa un dama ta cay den greppel na Hato
Hato – Diamars anochi polis a wordo informa cu un auto a cay den greppel, na altura di e bar restaurant Chines. Pero e momento ey, no tawata tin informacion si tin heridos si of no. Segun nos a compronde tawata cu e dama chauffeur, tawata bayendo direccion pariba. E ...Read More »
Auto cu atracadornan a bay cune haya
Oranjestad Diadomingo merdia e Mitsubishi color preto cu e atracadornan a bay cu ne for di Korvetstraat, a wordo haya pariba di Biblioteca Nacional. E auto tabata staciona, den e parkeer plaats manera nada no a pasa. E tabata mustra intacto, polis a pidi takelwagen pa hibe warda pa mas ...Read More »
Ladronnan a drenta y horta den tienda di airsoft
Oranjestad Dialuna mainta polis ta bay un establecimento den Belgiëstraat, pa un caso di ladronicia. Na e negoshi cu ta bende productonan pa airsoft, ladronnan a drenta y a horta un cantidad grandi di ” riflenan ” cu ta wordo usa pa e sport ey. A pidi presencia di departamento ...Read More »
Atraco arma ariba comerciante Surinam, atracadornan tabata cara tapa
Seroe Blanco Vocero suplente di polis Sra Rasmijn a declara lo siguiente “Pa 8:40 di dialuna anochi un jamada ta drenta via centrale post bisando cu na un cas di comerciante na seroe blanco nan lo a purba atraca. Na jegada di patrouille ta topa cu 3 persona masculino ...Read More »
Dama Colombiana a perde su bida den accidente di trafico na Santa Cruz
Santa Cruz Diamars mainta polisnan ariba caminda di Santa Cruz na altura di santana ta bin topa cu un Nissan Sentra, cu a bolter den un cura di cas. Na momento cu nan a baha y a wak e gravedad di e accidente, mes ora ta pidi pa materialenwagen y ...Read More »


text:
Ya caba riba e ruta di carnaval tin ponemento di stoel, etc. Polis ya caba tin un plan pa esaki. Vocero policial, Lito Lacle, a splica cu tin un algemene politieverordening caminda cu articulo 15, caminda cu ta duna un precario vergunning p’e, caminda cu ta prohibi di pone obhetonan riba caya, caminda publico, sin tin un permiso di e minister encarga. Consecuentemente si bay over na pone stoel, mesa, loke sea riba caya, sin un permiso, posibilidad ta grandi cu ora e accionnan cuminsa, polis ta bay over na kita nan.
Green Light
Tin biaha ora cu haya e OK, por ta 24 ora prome ta publik’e, y bay over pa e personanan aki pone e stoel of mesa of obhetonan riba caya. Pero atrobe, mirando ley, bo mester tin tur momento un precario vergunning pa pone un stoel riba caya. Pesey a bin cu e verkaveling, sacando lot pa esaki. Esey tambe ta mara na un precario vergunning. No ta sina cu ta pone un trailer riba caminda.
Limpiesa
E intencion ta cu pa districto di Oranjestad, cu wak esaki riba caya, tin e posibilidad grandi cu ta bay over na kita nan. E intencion ta pa tene nos cayanan poco limpi. Esaki ta e ruta tambe cu e turistanan ta pasa bay afo. Ta e prome bista cu nan ta haya. Imagina un ruta pata pata di stoel, tira, mara cu cabuya. Riba dje, sin vergunning.
Mester tene pasenshi
Mester tene tiki pasenshi. Ora cu e wordo anuncia, bo por pone bo stoel. Awor aki, bo no tin un vergunning, dus bo no por pone un obheto riba caya. E ta conta pa tur districto cu tin un parada cu ta bay pasa. Intencion ta cu bo tin cu bay DIP, unda cu bo ta pidi un precario vergunning y si bo hay’e, bo por pone e obheto riba caya.
Flexibel
Segun Lacle, nan ta basta flexibel. Ora yega e momento, un of dos dia prome, por anunci’e cu lo tolera pa bay riba caya. Prome cu esey ta bay over na kita nan.
Mensahe
Parada di di mucha na Playa, ta dia 28 di Januari. Tin cu purba di tene e ruta limpi te ora cu haya ok pa pone cosnan riba caya. Di un otro banda ta over na kita esakinan.


text:
Huidige artikelen
donderdag 22 maart 2018 - Dia 6 di april proximo ta bira e ultimo dia pa entrega 'verzamelloonstaat' y 'verzamelstaat opgaaf derden' di aña 2017
ORANJESTAD – Departamento di Impuesto ta participa cu ta prolonga e termino pa entrega e lista colectivo di salario (verzamelloonstaat) y e lista colectivo di pago na tercera persona (verzamelstaat opgaaf derden) di aña 2017. Anteriormente a fiha e fecha final pa dia 30 di maart 2018 pero debi cu e fecha aki ta cay riba Bierna Santo, a dicidi di cambia esaki pa dia 6 di april 2018. E prolongacion di termino aki ta conta automaticamente pa tur cliente. Pues no tin mester di entrega un peticion pa prolongacion di termino.
Gerencia di Departamento di Impuesto
22 di maart 2018


text:
Willemstad - MOVEMENTU PAS ta di opinion ku suèldo mínimo na un manera sistematiko mester subi poulatinamente pa yega na e nivel di asina yamá “bestaansminimum”, di por lo ménos fl. 2000 i bira un salario mínimo na komienso di bo relashon di trabou i no, manera e ta aworaki, tambe un salario máksimo te ora bo baha ku penshun.
REFORMA Elektoral ta e Uniko Garantia pa Kòrsou por tin un Gobernashon Stabil pa Kuater Aña Largu
Willemstad - Pa kuater aña largu Movementu Futuro Kòrsou a bin ta atvertí ku nos sistema elektoral i gubernamental mester wòrdu Reforma pa nos por garantisá un gobernashon stabil ku un durashon di kuater aña manera nos areglo di estado ta preskribí.
Parlamentario Sr. Braam durante reunion di komishon sentral tokante ordenansa di e lei pa turismo.
Willemstad - Parlamentario Eduard Braam durante di reunion di komishon sentral tokante ordenansa di e lei pa turismo espasial, ta boga pa hasi mas investigashon riba e impakto na nos medio ambiente, ekonomia i siguridat estatal. Braam a nota ku mayoria di e parlamentarionan presente no a duna e sosten nesesario n’e proyekto aki.
Kort bezoek van commandant van de Koninklijke Marechaussee Brigade Caribisch Gebied (KMBCG)
WILLEMSTAD – Op woensdag 25 januari heeft de commandant van de Koninklijke Marechaussee Brigade Caribisch Gebied, Luitenant-kolonel Hans Vroegh zijn opwachting gemaakt bij de Gouverneur van Curaçao, Hare Excellentie Lucille George-Wout. Sinds 1 juli 2016 heeft de luitenant-kolonel Vroegh het commando van de brigade overgenomen.
"In verband met de noodzakelijke continuïteit van de regering is het voor ons land van doorslaggevend belang dat op zo kort mogelijke termijn een interim-kabinet wordt gevormd.
Willemstad - De ondergetekenden, die tezamen de meerderheid van de leden van de Staten vormen, berichten u hierbij als volgt:
Nos ta den un Wild Wild West na Kòrsou, riba kaya tin mas arma di tur tipo di marka i modèl, kompará ku lokual nos kuerponan uniformá
Willemstad - Preguntanan konforme art. 96 di nos Reglamentu di Órden tokante e kantidat grandi di arma ku tin riba kaya i e maneho ku a hiba i ta bai hiba den futuro pa ku nos frontera, maneho relashoná ku arma i vigilansia digital.
Braam ta boga pa mas kontròl riba mantenshon di avionnan di Insel Air.
Willemstad - Parlamentario Braam ta kuestioná forma ku ta duna atenshon na mantenshon di avionnan di Insel Air. Ya pa algun tempu kaba medionan di publisidat ta dunando hopi atenshon na fayonan ku ta tuma lugá durante buelo di Insel Air. Ayera e falta di seguridat a yega su punto máksimo ya ku departamentu di “Curaçao Civil Aviation Authority” a ground dos avion di e kompania lokal.


text:
Huidige artikelen
dinsdag 19 januari 2016 - Diaranson e seccion 'Servicio na cliente' lo ta habri parti mainta so
E seccion 'Servicio di caha' si ta habri henter dia
ORANJESTAD – Departamento di Impuesto ta participa cu e orario di seccion 'Servicio na cliente' tambe yama 'Front Office' lo ta diferente diaranson, dia 20 di januari. Esaki en conexion cu un curso pa e empleadonan.
E seccion 'Servicio na cliente' tanto na oficina principal na Camacuri como e oficinanan di gobierno na Paradera, Sta. Cruz, Savaneta y San Nicolas, lo cera 11:45 di mainta.
E seccion 'Servicio di caha' si ta habri henter dia segun e orario normal. E clientenan cu ta desea di haci cualkier pago di belasting por haci esaki libremente.
Diahuebs, dia 21 di januari, e seccion 'Servicio na cliente' lo ta habri henter dia manera custumber.
Departamento di Impuesto ta pidi su clientenan pa tuma bon nota di e orarionan menciona pa evita cualkier inconveniencia.
Gerencia di Departamento di Impuesto
19 di januari 2016


text:
Huidige artikelen
vrijdag 24 februari 2017 - Diamars awor oficina principal di Departamento di Impuesto na Camacuri lo ta cera pa publico
ORANJESTAD – Departamento di Impuesto ta participa cu su oficina principal na Camacuri lo ta cera diamars awor, dia 28 di februari pa publico. Esaki pa motibo di trabou grandi di limpiesa debi na trabou di construccion cu a tuma lugar e siman cu a pasa. Departamento di Impuesto ta pidi su clientenan disculpa pa e inconveniencia aki.
Solamente e clientenan cu tin cu haci pago por acudi na cualkier oficina di gobierno den districto.
Ta spera cu pa diaranson awor por reanuda tur servicio na Camacuri.
Gerencia di Departamento di Impuesto
24 di februari 2017


text:
ORANJESTAD – Corte a sentencia e padrastro di e dos criaturanan Rishandroh Anastacia y Eugene Frans na 15 aña di castigo incondicional di prizon combina cu TBS (Ter Beschikking Stelling) obligatorio despues cu e detenido sinta 10 aña di su castigo di prizon. Remarcable ta e hecho cu e padrastro a opta pa no ta presente den corte pa tende su sentencia y a informa corte un anochi prome. Y e famia tampoco tabata presente pa esaki. Tur esey, siendo cu net awe corte a haci tur preparacion pa por a ‘transmiti’ e sentencia den un otro sala si en caso tabatin e necesidad.
E CASO
E padrastro tabata acusa di homicidio y severamente maltrata e criaturanan Rishandroh y Eugene. Banda di esey, e tabata acusa di a maltrata e co-sospechoso esta e mama di e dos criaturanan, y e hecho cu e la dera e curpa di Eugene. Ministerio Publico a conclui cu e hechonan presenta a keda proba pa cual a exigi un castigo di prizon di 15 aña y e medida di TBS (tratamento psychiatrico obligatorio) . Banda di esey, OM a pidi pa ehecuta un sentencia bieu di castigo di prison condicional.
COOPERACION
Huez a mustra cu e sospechoso a coopera cu e proceso penal y a haci declaracionnan di culpabilidad. Tambe e la mustra polis unda cu e la dera e curpa di Eugene. Su declaracionnan a keda confirma pa e co-sospechoso, testigo y raportahe di autopsia, cu ta splica e embergadura y tamaño di e lesionnan di e criatura(nan). Tambe huez a confirma cu a base di e pruebanan legal presenta, di e homicidio y e maltrato severo di ambos criatura, e maltrato di e co-sospechoso y e deramento di e curpa di Eugene.
EVALUACION
Huez tambe mester a considera cu den e caso aki mester a busca pa yega na un balansa riba e sufrimento cu e victimanan y famianan di un banda y di otro banda, evita cu un caso asina ta ripiti, pa cual mester provee e seguridad pa e comunidad.
TRATAMENTO DI ACUSADO
E sospechoso segun huez, a wordo trata pa tanto un psikiatra como un psicologo. Ambos a yega na e conclusion cu e sospechoso ta sufri di trastorno di personalidad, cu caracteristico cla psicopatico. Tambe e sospechoso ta sufri di un leve caso di no por wordo teni responsible pa su actonan. Pues debi na su estado mental, e no por wordo teni responsabel pa su actonan. “En caso e no haya e tratamento necesario, chens pa aumento di recidivismo lo aumenta” huez a sigui bisa. Den pasado a keda proba cu e sospechoso no kier tuma tratamento asina lihe. Pa e tratamento tin chens pa logra, esaki mester ta uno di duracion largo. Pesey a impone un castigo combina cu TBS. Y pesey, mirando tur lo anterior, huez a bisa di no por solamente impone un castigo di prizon, sino cu tin cu combine cu e tratamento TBS obligatorio. A bisa tambe cu mirando e circunstancia, no a maxima e medida di TBS. E castigo di prizon ta evalua basa riba e circumstancianan presenta den corte, y tur e hechonan confirma y trata. A rechaza e peticion di OM pa ehecuta un sentencia di castigo bieu di prizon di e sospechoso.
TBS A mustra tambe cu aworaki na Aruba no tin un clinica TBS. E ubicacion den un clinica asina di e acusado, ta bin na ordo despues di cu e acusado a sinta 2/3 parti di su castigo di prizon, pues mas tempran cu esaki por sosode, ta despues di 10 aña. Ta haciendo investigacion pa por habri un clinica semehante na Corsou, pa convictonan di Aruba, Bonaire, St Maarten, Saba y Statia. En caso cu e clinica aki no materializa pa e tempo ey, OM tin cu evalua pa transferi e acusado pa un clinica TBS na Hulanda. E derecho penal di Aruba ta permiti esey segun huez. Pa laga e sospechoso bolbe den comunidad sin un tratamento obligatorio, huez ta considera algo inaceptable. A mustra cu sospechoso por apela e sentencia presenta y tin 14 dia pa haci esaki. Lesa e sentencia AKI.
ORANJESTAD – Ministerio publico a dicidi pa apela e sentencia den caso Fist (asesinato na de Vuyst), ya cu nan no ta di acuerdo cu e sentencia. Den e caso, ministerio publico a pidi bida largo pa e sospechoso Chalgut, pero debi na circumstancianan, huez a dicidi pa duna e sospechoso ‘solamente’ 20 aña di castigo di prison. Segun vocero di ministerio publico Ann Angela, “ e motibo ta cu OM a exigi principialmente bida largo como castigo maximo. Huez a mantene un otro cualificacion y pesey a yega na un otro castigo maximo. Dus ey tin un diferencia, esta, den e haltura di e castigo maximo”. Esey kier men cu e caso lo keda trata di nobo, cu consecuencia cu e caso por haya un otro buelta.
ORANJESTAD – E unico sospechoso den e caso di asesinato di de Vuyst (3 november 2017), J. Chaljub a keda sentencia na 20 aña di prison diabierna mainta, scapando asina di e sentencia solicita pa ministerio publico di bida largo. Motibo di e ‘reduccion di castigo’ segun huez, ta cu no por a deduci e motibo di e sospechoso pa a comete e crimenan, y ni kico e relacionan tabata di e crimenan cometi pa Chaljub.
ORANJESTAD – Diabierna mainta huez ta dicta sentencia den e caso FIST, miho conoci como e caso di asesinato na de Vuyst di aña pasa November. Tin un sentencia di bida largo ta colga riba cabez di e unico sospechoso J. Chaljub (47), cu si huez dicta esaki, lo ta un di e poco sentencia di bida largo dicta. E sentencia ta programa pa keda duna pa 8:15 diabierna mainta. Despues e sospechoso tin 14 dia pa apela esaki. E interes pa e caso y sentencia consecuentemente ta halto, mirando e embergadura cu e tabatin den comunidad, banda di esun di e dos criaturanan cu a muri aña pasa den e mesun periodo.
ORANJESTAD - Orden di Abogado contra cu KPA a suministra potret di captura di ilegalnan. Asina nan ta informa pa medio di un comunicado di prensa diaranson. Segun e comunicado, directiva di Orden di abogado regularmente ta ricibi kehonan di colega abogado tocante publicacion di portret di sospechoso nan (hopi biaha menornan di edad), victima nan di trafico of persona nan cu pa nan mala suerte ta presente un caminda na mal momento. Publicacion di tipo di portret nan asina por forma un infraccion grandi ariba bida personal, porta perhudica un persona pa un of otro motibo of por complica resocialisacion di un persona. Na mes momento naturalmente ta asina cu sociedad tin derecho ariba informacion adecuado y hasta por ta asina cu tin un interes en conneccion cu un investigacion cu cierto portret nan wordo publica. Esaki nan ta escogencia nan cu cada periodista mester haci ora di eherce nan trabou. Lastimamente cu na Aruba ta asina cu no tin regla codigo di ethica periodistico, no tin un ograno disciplinario, y periodismo como gremio no ta demostra capacidad di autoregulacion. Orden di Abogado ta considera esaki di ta un problema serio.
ORANJESTAD - E cooperacion entre e partnernan di Veiligheidshuis Aruba ta andando bon. Asina un comunicado di ministerio publico a bisa dialuna atardi. E necesidad pa cooperacion structural entre e partnernan den enseñanza, husticia, cuido y den e cadena social ta visto for di nan participacion activo na e reunionnan di cuido y seguridad di Veiligheidshuis. E reunion general aki ta tuma lugar cada dos siman pa discuti casonan di famianan y personanan individual y pa trata nan problemanan riba tereno di sociedad, social y/of hudicial. E meta ta pa capta problemanan serio den un fase mas adelanta posible, pa asina busca solucionnan y medidanan.
ORANJESTAD - Ministerio Publico y Cuerpo Policial di Aruba dialuna atardi a pidi asistencia di pueblo di Aruba den soluciona e hincamento di prome di september 2018 den vecindario di Sand Bar na Palm Beach, den cual e homber hoben Camilo Carreño Sosa a sufri heridanan cu a costa su bida. Desde e anochi ey, Polis no tin ningun rastro di e sospechoso Ryson Juleano Paskel, naci na Aruba riba 24 di oktober 1998.


text: Diasabra awor lo bai tin un tremendo evento di One Day Bracket riba pista di Palo Marga y lo ta valido pa e IHRA Summit Super Series. Pa e evento di Diasarba awor porta ta habri pa 4or di atardi y qualifying ta cuminsa pa 5or di atardi en punto pa e categorianan Jr. Dragster, Sportsman Bike, No Box, Box, Outlaw Front Wheel Drive y Scooter. Despues di e caredanan official lo tuma lugar un tremendo showdown ora cu e pista lo keda habri pa 1 ora extra pa asina esnan cu a participa den e careda hanja oportunidad pa jama nan contrincante afo pa un personal challenge “Heads Up”. Esaki lo bai al estilo di Pinks All Out unda bo ta challenge bo contrincante y cada un ta pone placa cash den man di e starter (minimo 25 florin) y e ganador ta bai cas cu tur e placa. Esaki lo bai bira hopi interesante como cu various coredor di tanto di brommer como tambe di auto ta jamando otronan afo durante henter siman aki tur cos lo wordo regla riba pista Diasabra awor na Palo Marga. Tur esaki lo ta posibel Diasabra awor danki na e cooperacion di e Officialsnan di pista, Cuerpo di Ambulance y Brandweer cu a duna 100% di cooperacion pa asina e tremendo actividad aki por bai door pa duna e publico un tremendo show.


text:
Kralendijk - Dia 12 di yüli a anunsiá ku a surgi un problema tékniko durante produkshon di un kantidat limitá di pasport. Pa e motibu ei por ta ku un di e karakterístikanan di outentisidat den algun pasport no ta funshoná. Ta trata di pasportnan pa kua e petishon a drenta den periodo di 1 di aprel te ku 30 di yüni 2018. E dokumentunan di biahe aki ta keda bálido. Bo por biaha ku nan nòrmalmente.
Ta solamente si nan a emití bo pasport den periodo di 1 di aprel te ku 30 di yüni 2018, tin un chèns chikitu ku e dokumentu di biahe tin e problema tékniko aki. Na e fecha di emishon riba bo pasport bo por mira ki dia nan a emití bo dokumentu di biahe.
Tambe na e number di seri bo por mira si posibelmente bo pasport tin e problema aki. E number di seri aki bo ta haña riba e página di plèstik duru ku informashon personal den bo pasport. E pasportnan ku un fecha di emishon den aprel, mei òf yüni ku posibelmente tin un problema tèkniko tin un number di seri ku ta kaba ku 03. Riba e imágennan aki bou e number di seri tin un liña kòrá rònt di dje.
Personanan pa kende e mensahe aki ta aplikabel dentro di poko lo risibí un karta. Si bo tin mas pregunta mi ta referí bo na departamentu di Asuntunan Sivil.


text:
Noticia di polis: Diadomingo pa 3.57 di madruga tabtin un caso di menasa na e Club Olde Molen. E melding ta drenta telefonicamente, cu lo tin un menasa contra algun uitsmijters di e localidad Olde Molen. Dos patruya di Noord a sali for di Shaba pa bay na e sitio. Nan ta bin for di e guardia di inicial W., cu cuatro mucha homber mas tempran e anochi ey tabata kier a drenta e luga. Dos di nan a wordo listra y a wordo permiti pa drenta. E otro dosnan, entre nan e conoci di Polis G a wordo cori for di e sitio pa motibo cu den pasado caba a nengue entrada pasobra el a tira riba e luga y hasta a sinta castigo pa esaki.
E dosnan cu a wordo cori a rabia pisa y a expresa palabranan menasante den direccion di e personal di siguridad. Tambe W a declara cu e mucha hombernna ta coriendo rond den un Chevrolet Comfort color shinishi. A topa cu e vehiculo en cuestion riba e parkeerplaats. Polis a para e auto y a ordena nan baha pa revisa e vehiculo. E dos hendenan den e auto tabata T (28), kende tabata e chauffeur, y G (29) ocupante. Nan tabata den compania di e conoci di husticia, esta e homber F (23), kende tabata riba e parkeerplaats. E tambe a wordo listra. No a haya nan cu nada particular y T a declara cu e siguridad no kier pa T drenta paden pa motibo di un incidente den pasado. A papia cu T y a bise pa bay for di e sitio y el a mustra comprension, pero a bisa cu tanto e guardianan como doño di e luga tin arma den e localidad. Autoridadnan concerni a wordo poni na altura di e caso aki.